qundao/data-zh-poetry huggingface dataset:
又中秋小雨
作者：项安世
朝代：宋

天生明月照秋空，人把鲜晴候岁功。可忍浮云来镜里，更堪风雨落庭中。旌旗踏浪惊吴俗，灯火连街见楚风。江海归来心未稳，犹疑醒眼是朦胧。
又中秋沿檄新昌道中有怀二首
作者：项安世
朝代：宋

乱山深处过中秋，客裏今年分外愁。
坐想鸰原挥兔翰，遥知鹤髮念貂裘。
一身四处为肝胆，有月无人与献酬。
急唤老兵同浊酒，强排孤愤作清游。
又中秋沿檄新昌道中有怀二首
作者：项安世
朝代：宋

乱山深处过中秋，客里今年分外愁。坐想鸰原挥兔翰，遥知鹤发念貂裘。一身四处为肝胆，有月无人与献酬。急唤老兵同浊酒，强排孤愤作清游。
又中秋诗
作者：项安世
朝代：宋

去年客里念庭闱，今日尊前捧寿卮。乐事赏心仍有月，好天良夜可无诗。秋原绝粒真成旱，俚俗烧灯不负时。一笑难逢须自庆，几人对酒得开眉。烟清露冷月明中，无古无今此夕同。大地山河归影里，白银宫阙上天东。人情可是随时别，酒盏真堪对影空。来岁相逢应更好，丹梯高处独乘风。
又中秋诗·其一
作者：项安世
朝代：宋

去年客裏念庭闱，今日尊前捧寿卮。
乐事赏心仍有月，好天良夜可无诗。
秋原绝粒真成旱，俚俗烧灯不负时。
一笑难逢须自庆，几人对酒得开眉。
又中秋诗·其一
作者：项安世
朝代：宋

去年客里念庭闱，今日尊前捧寿卮。乐事赏心仍有月，好天良夜可无诗。秋原绝粒真成旱，俚俗烧灯不负时。一笑难逢须自庆，几人对酒得开眉。
又中秋诗·其二
作者：项安世
朝代：宋

烟清露冷月明中，无古无今此夕同。
大地山河归影裏，白银宫阙上天东。
人情可是随时别，酒盏真堪对影空。
来岁相逢应更好，丹梯高处独乘风。
又中秋诗·其二
作者：项安世
朝代：宋

烟清露冷月明中，无古无今此夕同。大地山河归影里，白银宫阙上天东。人情可是随时别，酒盏真堪对影空。来岁相逢应更好，丹梯高处独乘风。
又代作
作者：项安世
朝代：宋

新年轮遍列星名，却到龙头第一星。
梦泽东风吹丽曲，锦江春浪涨芳醽。
月鸾云凤挥才藻，日鹤天龟与寿龄。
此会明年应更好，长安花裏醉还醒。
又代作
作者：项安世
朝代：宋

新年轮遍列星名，却到龙头第一星。梦泽东风吹丽曲，锦江春浪涨芳醽。月鸾云凤挥才藻，日鹤天龟与寿龄。此会明年应更好，长安花里醉还醒。
又代作
作者：项安世
朝代：宋

绛帷犀镇绣帘低，翠竹龙香锦帕齐。百柂琼艘倾竹酝，千年眉寿辑萱闺。堂东已见床堆笏，庭下行看玉满畦。岁晚逢春知有意，天教齯齿受新褆。
又代作
作者：项安世
朝代：宋

绛帷犀镇绣帘低，翠竹龙香锦帕齐。
百柂琼艘倾竹醖，千年眉寿辑萱闺。
堂东已见床堆笏，庭下行看玉满畦。
岁晚逢春知有意，天教齯齿受新褆。
又代作
作者：项安世
朝代：宋

风收十四叶尧蓂，云捧三千岁寿星。人讶绣鸾淹彩翼，天教纹鶒效殊灵。中书将相无穷考，上古春秋不计龄。长见烛花香帕畔，小桃红嫩柳新青。羲仲量沙数砌蓂，甘公聚米算周星。无边海福兼山寿，不尽天英与地灵。翰苑文章看李白，岩廊风度待张龄。春风万里岷江水，吹作香醪尽意青。
又代作·其一
作者：项安世
朝代：宋
体裁：七言律诗

风收十四叶尧蓂，云捧三千岁寿星。人讶绣鸾淹彩翼，天教纹鶒效殊灵。中书将相无穷考，上古春秋不计龄。长见烛花香帕畔，小桃红嫩柳新青。
又代作·其二
作者：项安世
朝代：宋
体裁：七言律诗

羲仲量沙数砌蓂，甘公聚米算周星。无边海福兼山寿，不尽天英与地灵。翰苑文章看李白，岩廊风度待张龄。春风万里岷江水，吹作香醪尽意青。
又代庠孙
作者：项安世
朝代：宋

春风建邺花如锦，社日秦淮酒似油。
绣阁相传住鍼綫，高堂有喜送觥筹。
兔经三夜光长好，燕入新年语不休。
商略重闱何许寿，八千纔是一春秋。
又代庠孙
作者：项安世
朝代：宋

春风建邺花如锦，社日秦淮酒似油。绣阁相传住针线，高堂有喜送觥筹。兔经三夜光长好，燕入新年语不休。商略重闱何许寿，八千才是一春秋。
又前韵
作者：项安世
朝代：宋

得来棚下脱衣衫，筵席初收戏士闲。君相恩深何以报，班超生入玉门关。桃花扇底画楼心，个个三千只一身。可是从来多薄命，枉将颜色似东邻。何须纸上十分名，且乐尊前现在情。两鬓雪霜心尚骇，万般情伪老方更。庭前黄耳卧花栏，瘦胁长腰骏尾团。壁上朱弓双鹊面，寂寥终日两相看。
又前韵·其一
作者：项安世
朝代：宋
体裁：七言绝句

得来棚下脱衣衫，筵席初收戏士闲。君相恩深何以报，班超生入玉门关。
又前韵·其三
作者：项安世
朝代：宋

何须纸上十分名，且乐尊前现在情。两鬓雪霜心尚骇，万般情伪老方更。
又前韵·其三
作者：项安世
朝代：宋

何须纸上十分名，且乐尊前现在情。
两鬓雪霜心尚骇，万般情僞老方更。
又前韵·其二
作者：项安世
朝代：宋

桃花扇底画楼心，个个三千只一身。可是从来多薄命，枉将颜色似东邻。
又前韵·其二
作者：项安世
朝代：宋

桃花扇底画楼心，箇箇三千只一身。
可是从来多薄命，枉将颜色似东隣。
又前韵·其四
作者：项安世
朝代：宋
体裁：七言绝句

庭前黄耳卧花栏，瘦胁长腰骏尾团。壁上朱弓双鹊面，寂寥终日两相看。
又和毛子和郑荐玉
作者：项安世
朝代：宋
体裁：七言律诗

长腰如玉稳如金，千里西城待一霖。忧国元戎真沥血，还家倦客更关心。卧听檐吹长疑滴，起看江云只愿阴。但得街头官酒贱，速呼毛郑与同吟。
又寒食日见紫荆花有怀三馆
作者：项安世
朝代：宋
体裁：古风

东君老去梨花白，绯桃占断春颜色。剩红分付紫荆枝，回首千花尽陈迹。汗青庭外曲池滨，忆昔攒葩绕树深。不解花枝缘底事，也来江上看閒人。
又月出次韵
作者：项安世
朝代：宋

觥船老去不能空，诗律衰来渐少功。此夜轮边谁得句，一壶花下偶成中。光分少皞金天露，气挟蓐收阊阖风。只恐嫦娥须自悔，何如云里放朦胧。
又月出次韵
作者：项安世
朝代：宋

觥船老去不能空，诗律衰来渐少功。
此夜轮边谁得句，一壶花下偶成中。
光分少皡金天露，气挟蓐收阊阖风。
只恐嫦娥须自悔，何如云裏放朦胧。
又次王醇甫闻人主簿二首
作者：项安世
朝代：宋

眄柯陶令喜归园，瑩玉灵均恨变丹。朝饮夕餐和露摘，东篱南岫带云看。仙方旧说南阳寿，异色新添霅水寒。谁道王郎偏爱竹，也来同枕效今潘。花茎枯槁陋东园，蕊叶萧疏笑井丹。环面钗头人服媚，杯唇盘口客争看。照筵冰脍光同洁，饤坐戎盐色并寒。谁道仇香但栖棘，也吟时菊继江潘。
又次王醇甫闻人主簿二首·其一
作者：项安世
朝代：宋

眄柯陶令喜归园，瑩玉灵均恨变丹。朝饮夕餐和露摘，东篱南岫带云看。仙方旧说南阳寿，异色新添霅水寒。谁道王郎偏爱竹，也来同枕效今潘。
又次王醇甫闻人主簿二首·其一
作者：项安世
朝代：宋
体裁：七言律诗

眄柯陶令喜归园，莹玉灵均恨变丹。朝饮夕餐和露摘，东篱南岫带云看。仙方旧说南阳寿，异色新添霅水寒。谁道王郎偏爱竹，也来同枕效今潘。
又次王醇甫闻人主簿二首·其二
作者：项安世
朝代：宋

花茎枯槁陋东园，蕊叶萧疎笑井丹。
环面钗头人服媚，杯唇盘口客争看。
照筵冰脍光同洁，饤坐戎盐色并寒。
谁道仇香但栖棘，也吟时菊继江潘。
又次王醇甫闻人主簿二首·其二
作者：项安世
朝代：宋

花茎枯槁陋东园，蕊叶萧疏笑井丹。环面钗头人服媚，杯唇盘口客争看。照筵冰脍光同洁，饤坐戎盐色并寒。谁道仇香但栖棘，也吟时菊继江潘。
又次韵吴少保游雄楚楼及渚宫
作者：项安世
朝代：宋

红旗绣额上城头，菱叶荷花下小舟。
遵渚夷犹荡佳月，倚天突兀对高秋。
坡公句裏东南水，杜老诗中西北楼。
点化山川一刀匕，风流从此说吾州。
又次韵吴少保游雄楚楼及渚宫
作者：项安世
朝代：宋

红旗绣额上城头，菱叶荷花下小舟。遵渚夷犹荡佳月，倚天突兀对高秋。坡公句里东南水，杜老诗中西北楼。点化山川一刀匕，风流从此说吾州。
又次韵少保雄楚楼席上
作者：项安世
朝代：宋

炷香秋色裏，落笔翠微间。
八九开云土，毫芒见峡山。
水花光似拭，幽鸟语如蛮。
不分荆州牧，全胜寓客閒。
又次韵少保雄楚楼席上
作者：项安世
朝代：宋

炷香秋色里，落笔翠微间。八九开云土，毫芒见峡山。水花光似拭，幽鸟语如蛮。不分荆州牧，全胜寓客閒。
又次韵杨秘书送行
作者：项安世
朝代：宋
体裁：七言律诗

设矩陈绳劝蹈中，雕龙炙輠戒多穷。有谁心肯明斯语，无限人知敬此翁。信有德隅当并进，可能性地独幽通。相分便作相逢计，此事它时验庳崇。
又次韵沈告院送行二首
作者：项安世
朝代：宋

前年倚席湘山下，曾得新篇胜玉葩。今日题舆秋浦上，又烦佳句溢琼华。云霄策足君方驶，风雨论心我未涯。正向齐山插黄菊，遥知已对紫薇花。江头水落雁初下，江上鱼肥酒可中。秋浦到时应正好，昔贤题后恐难工。三年禁直消长日，六月脩廊饫午风。天上素餐吾已愧，更来闲处理渔筒。
又次韵沈告院送行二首·其一
作者：项安世
朝代：宋
体裁：七言律诗

前年倚席湘山下，曾得新篇胜玉葩。今日题舆秋浦上，又烦佳句溢琼华。云霄策足君方驶，风雨论心我未涯。正向齐山插黄菊，遥知已对紫薇花。
又次韵沈告院送行二首·其二
作者：项安世
朝代：宋

江头水落雁初下，江上鱼肥酒可中。秋浦到时应正好，昔贤题后恐难工。三年禁直消长日，六月脩廊饫午风。天上素餐吾已愧，更来闲处理渔筒。
又次韵沈告院送行二首·其二
作者：项安世
朝代：宋

江头水落鴈初下，江上鱼肥酒可中。
秋浦到时应正好，昔贤题后恐难工。
三年禁直消长日，六月修廊饫午风。
天上素餐吾已媿，更来闲处理渔筒。
又次韵罗商卿七夕雷雨
作者：项安世
朝代：宋
体裁：七言律诗

早秋初夜暗凉生，门巷欢呼见物情。时节自令儿女爱，年华潜遣鬓毛惊。一声霹雳开银汉，万丈云涛下太清。析木津头倾见底，鹊桥从此不须营。
又次韵邓汉卿秀才送行
作者：项安世
朝代：宋

春风不疗鬓边霜，闲处输君笑我忙。
衮衮悬河烦卒吐，疎疎冷锉頼于湘。
去钻芸帙翻成蠹，飞下芹泥只愿颃。
鑑水旧游零落尽，相逢犹忍话髯郎。
又次韵邓汉卿秀才送行
作者：项安世
朝代：宋

春风不疗鬓边霜，闲处输君笑我忙。衮衮悬河烦卒吐，疏疏冷锉赖于湘。去钻芸帙翻成蠹，飞下芹泥只愿颃。鉴水旧游零落尽，相逢犹忍话髯郎。
又用韵酬赠潘杨二首
作者：项安世
朝代：宋

物物当前总是诗，遇丝成瑟竹成篪。止呼大义周王泽，蔽以无邪孔氏思。屈贾词悲变弁凯，齐梁格靡陷崔绥。欲回温厚千年教，须仗诗翁为一麾。四海诚斋独霸诗，世无仲氏敢言篪。周公费誓传禽父，宣圣中庸授子思。钟子期家应善听，邮无恤后定能绥。真传更在吟哦外，大节如山不授麾。
又用韵酬赠潘杨二首·其一
作者：项安世
朝代：宋

物物当前总是诗，遇丝成瑟竹成箎。
止呼大义周王泽，蔽以无邪孔氏思。
屈贾词悲变弁凯，齐梁格靡陷崔绥。
欲回温厚千年教，须仗诗翁为一麾。
又用韵酬赠潘杨二首·其一
作者：项安世
朝代：宋

物物当前总是诗，遇丝成瑟竹成篪。止呼大义周王泽，蔽以无邪孔氏思。屈贾词悲变弁凯，齐梁格靡陷崔绥。欲回温厚千年教，须仗诗翁为一麾。
又用韵酬赠潘杨二首·其二
作者：项安世
朝代：宋

四海诚斋独霸诗，世无仲氏敢言箎。
周公费誓传禽父，宣圣中庸授子思。
钟子期家应善听，邮无恤后定能绥。
真传更在吟哦外，大节如山不授麾。
又用韵酬赠潘杨二首·其二
作者：项安世
朝代：宋

四海诚斋独霸诗，世无仲氏敢言篪。周公费誓传禽父，宣圣中庸授子思。钟子期家应善听，邮无恤后定能绥。真传更在吟哦外，大节如山不授麾。
又病起送春
作者：项安世
朝代：宋

睡过珍林十日红，起看阳艳欲成空。有情尽付莺和蝶，无恨堪嗔雨与风。原隰望中青一色，栏干凭处意无穷。衰翁晚悟人间事，春去春来岁岁同。
又病起送春
作者：项安世
朝代：宋

睡过珍林十日红，起看阳艷欲成空。
有情尽付鶑和蝶，无恨堪嗔雨与风。
原隰望中青一色，栏干凭处意无穷。
衰翁晚悟人间事，春去春来岁岁同。
又赋
作者：项安世
朝代：宋

属玉风前藕叶香，残蝉声裏柳枝黄。
生前天遣耕云土，身后人来问雪堂。
樊口战船旗似锦，黄坡突骑剑如霜。
先生傥有归来梦，更觉春江雨后忙。
又赋
作者：项安世
朝代：宋

属玉风前藕叶香，残蝉声里柳枝黄。生前天遣耕云土，身后人来问雪堂。樊口战船旗似锦，黄坡突骑剑如霜。先生傥有归来梦，更觉春江雨后忙。
又赠刘正将
作者：项安世
朝代：宋
体裁：七言绝句

义山仙去飞卿死，今代刘郎以字行。吟到江都燕台曲，一生深处许谁明。
叔父生日
作者：项安世
朝代：宋

新年一百二十日，此酒年年须共斟。竹岭松溪仙派远，龙山梦泽寿乡深。戎葵百段缠头锦，卢橘千丸买酒金。造物商量供酒费，怕教一事恼闲心。黄尘赤日万家团，中有金茎露一盘。酒气薰天心独醒，市声摇屋鼻方鼾。长生只用仁为药，至乐惟将静作欢。嘉庆堂前齐指处，鬓毛如雪脸如丹。一年生日最佳时，三老团栾总秀眉。北榭空明新眼界，东床消息称心期。竹林风景长宜酒，椒颂年华剩索诗。试拂两弦听细摘，曲中元是閟宫词。蓂花秃尽大椿生，月色昏时寿宿明。眼见扶疏都变密，气钟和淑更能清。弟兄相对谈前事，门户如今尽慰情。除却偷闲无善颂，暮年多暇即为荣。
叔父生日·其一
作者：项安世
朝代：宋
体裁：七言律诗

新年一百二十日，此酒年年须共斟。竹岭松溪仙派远，龙山梦泽寿乡深。戎葵百段缠头锦，卢橘千丸买酒金。造物商量供酒费，怕教一事恼闲心。
叔父生日·其三
作者：项安世
朝代：宋
体裁：七言律诗

一年生日最佳时，三老团栾总秀眉。北榭空明新眼界，东床消息称心期。竹林风景长宜酒，椒颂年华剩索诗。试拂两弦听细摘，曲中元是閟宫词。
叔父生日·其二
作者：项安世
朝代：宋

黄尘赤日万家团，中有金茎露一盘。
酒气熏天心独醒，市声摇屋鼻方鼾。
长生只用仁为药，至乐惟将静作欢。
嘉庆堂前齐指处，鬓毛如雪脸如丹。
叔父生日·其二
作者：项安世
朝代：宋

黄尘赤日万家团，中有金茎露一盘。酒气薰天心独醒，市声摇屋鼻方鼾。长生只用仁为药，至乐惟将静作欢。嘉庆堂前齐指处，鬓毛如雪脸如丹。
叔父生日·其四
作者：项安世
朝代：宋

蓂花秃尽大椿生，月色昏时寿宿明。
眼见扶疎都变密，气钟和淑更能清。
弟兄相对谈前事，门户如今尽慰情。
除却偷闲无善颂，暮年多暇即为荣。
叔父生日·其四
作者：项安世
朝代：宋

蓂花秃尽大椿生，月色昏时寿宿明。眼见扶疏都变密，气钟和淑更能清。弟兄相对谈前事，门户如今尽慰情。除却偷闲无善颂，暮年多暇即为荣。
古樟书堂
作者：项安世
朝代：宋

问讯书堂士，门前有古樟。
植根深入地，盘势阔连冈。
雾合琴书润，风来砚席凉。
试赓云下曲，余韵遶琳琅。
古樟书堂
作者：项安世
朝代：宋

问讯书堂士，门前有古樟。植根深入地，盘势阔连冈。雾合琴书润，风来砚席凉。试赓云下曲，馀韵绕琳琅。
句
作者：项安世
朝代：宋

乳壳中函天浑沌，浮筠破处三嶙峋。醉中偶尔闲伸脚，便被刘郎卖作名。
句·其一
作者：项安世
朝代：宋

乳壳中函天浑沌，浮筠破处三嶙峋。
句·其一
作者：项安世
朝代：宋

乳殻中函天浑沌，浮筠破处三嶙峋。
孚斋诗。
句·其二
作者：项安世
朝代：宋

醉中偶尔闲伸脚，便被刘郎卖作名。
叶显甫生日
作者：项安世
朝代：宋

客裏今年庆事新，星香三日两生辰。
已歌西母如椿寿，又赞东床似玉人。
卯观妙传仙祖诀，霞觞同泛我家春。
年年红紫芳菲月，不负功名富贵身。
叶显甫生日
作者：项安世
朝代：宋

客里今年庆事新，星香三日两生辰。已歌西母如椿寿，又赞东床似玉人。卯观妙传仙祖诀，霞觞同汎我家春。年年红紫芳菲月，不负功名富贵身。
司马侍郎挽诗
作者：项安世
朝代：宋

公之曾大父，昔者老先生。日月扶丹扆，乾坤仗赤诚。诒谋三世重，谨始一言清。今日书生剉，临风作雨倾。生身何恨晚，犹识孝曾孙。姓字惊乔木，仪型想九原。百年馀父老，双泪落轺轩。此意今谁领，凭高只断魂。
司马侍郎挽诗·其一
作者：项安世
朝代：宋

公之曾大父，昔者老先生。日月扶丹扆，乾坤仗赤诚。诒谋三世重，谨始一言清。今日书生剉，临风作雨倾。
司马侍郎挽诗·其一
作者：项安世
朝代：宋

公之曾大父，昔者老先生。
日月扶丹扆，干坤仗赤诚。
诒谋三世重，谨始一言清。
今日书生剉，临风作雨倾。
司马侍郎挽诗·其二
作者：项安世
朝代：宋

生身何恨晚，犹识孝曾孙。
姓字惊乔木，仪型想九原。
百年余父老，双泪落轺轩。
此意今谁领，凭高只断魂。
司马侍郎挽诗·其二
作者：项安世
朝代：宋

生身何恨晚，犹识孝曾孙。姓字惊乔木，仪型想九原。百年馀父老，双泪落轺轩。此意今谁领，凭高只断魂。
司马归州挽诗
作者：项安世
朝代：宋

玉立气如春，魁然长者人。三朝陈素业，两郡驾朱轮。国干须名族，吾衰倚大姻。那知沙步酒，一别遂终身。矻矻秭归山，长身困远官。旧租无折变，新路有平宽。报以孙将子，森然玉与兰。自随梅福去，云外跨飞鸾。
司马归州挽诗·其一
作者：项安世
朝代：宋
体裁：五言律诗

玉立气如春，魁然长者人。三朝陈素业，两郡驾朱轮。国干须名族，吾衰倚大姻。那知沙步酒，一别遂终身。
司马归州挽诗·其二
作者：项安世
朝代：宋
体裁：五言律诗

矻矻秭归山，长身困远官。旧租无折变，新路有平宽。报以孙将子，森然玉与兰。自随梅福去，云外跨飞鸾。
同刘监丞步观长干寺后诸园
作者：项安世
朝代：宋

游人塞道不容车，千古金陵少妇居。
朱雀大桁春雨后，乌衣深巷晓风初。
红红白白花无数，下下高高意有余。
此景只应闲客管，瘿黎轻盖日徐徐。
同刘监丞步观长干寺后诸园
作者：项安世
朝代：宋

游人塞道不容车，千古金陵少妇居。朱雀大桁春雨后，乌衣深巷晓风初。红红白白花无数，下下高高意有馀。此景只应闲客管，瘿黎轻盖日徐徐。
同叶卿至龙井二首
作者：项安世
朝代：宋

送客得兹游，湖边上小舟。水吞沙岸远，云绽日光浮。地转风篁密，山藏野寺幽。飞泉如有意，夹路奏鸣球。半世闻龙井，今年傍驿车。山中无乳窦，世上有鸣渠。投石占阴洞，班荆饭野蔬。京尘红一丈，无路到僧居。
同叶卿至龙井二首·其一
作者：项安世
朝代：宋
体裁：五言律诗

送客得兹游，湖边上小舟。水吞沙岸远，云绽日光浮。地转风篁密，山藏野寺幽。飞泉如有意，夹路奏鸣球。
同叶卿至龙井二首·其二
作者：项安世
朝代：宋
体裁：五言律诗

半世闻龙井，今年傍驿车。山中无乳窦，世上有鸣渠。投石占阴洞，班荆饭野蔬。京尘红一丈，无路到僧居。
同年董知县席上
作者：项安世
朝代：宋

十五年前玉颊红，长安道上气如虹。
集英廊迥含霄露，后市楼高纳海风。
解后一涯俱潦倒，摩挲双鬓各蓬松。
酒边更用分疎在，明日相看总是翁。
同年董知县席上
作者：项安世
朝代：宋

十五年前玉颊红，长安道上气如虹。集英廊迥含霄露，后市楼高纳海风。解后一涯俱潦倒，摩挲双鬓各蓬松。酒边更用分疏在，明日相看总是翁。
同舍置酒孙园招熊莘老
作者：项安世
朝代：宋

千年故国阳春地，今日王孙尚姓熊。
坐上堂堂皆此客，云间衮衮看诸公。
题诗小苑春风裏，把酒夕阳烟雨中。
莫恨来迟桃李过，绿襕衫色正葱葱。
同舍置酒孙园招熊莘老
作者：项安世
朝代：宋

千年故国阳春地，今日王孙尚姓熊。坐上堂堂皆此客，云间衮衮看诸公。题诗小苑春风里，把酒夕阳烟雨中。莫恨来迟桃李过，绿襕衫色正葱葱。
后樊
作者：项安世
朝代：宋

后樊百君子，相对两玉人。酴醾三月暮，筱簜四时春。俱怀冰雪姿，不竞桃李辰。何以树之背，恐受俗子尘。
后樊
作者：项安世
朝代：宋

后樊百君子，相对两玉人。
酴醾三月暮，篠簜四时春。
俱怀冰雪姿，不竞桃李辰。
何以树之背，恐受俗子尘。
听雨
作者：项安世
朝代：宋

幸自蓬窗好，侬家企脚眠。雨声无赖得，相唤著愁边。
听雨
作者：项安世
朝代：宋

幸自蓬窗好，侬家企脚眠。
雨声无頼得，相唤着愁边。
吴给事挽词
作者：项安世
朝代：宋

我来镜水问遗民，想见堂堂报国身。五月陂塘三百里，千年庙学一番新。世传风烈今无数，自许经行得最亲。一读金陵补天议，始知高处更惊人。少年胸次已吞秦，暮日肝肠独许陈。正笏于今无此杰，垂车在昔有先民。伤心岁晚逢诸老，屈指才难更几人。寿乐哀荣公不恨，年来于此自酸辛。
吴给事挽词·其一
作者：项安世
朝代：宋
体裁：七言律诗

我来镜水问遗民，想见堂堂报国身。五月陂塘三百里，千年庙学一番新。世传风烈今无数，自许经行得最亲。一读金陵补天议，始知高处更惊人。
吴给事挽词·其二
作者：项安世
朝代：宋
体裁：七言律诗

少年胸次已吞秦，暮日肝肠独许陈。正笏于今无此杰，垂车在昔有先民。伤心岁晚逢诸老，屈指才难更几人。寿乐哀荣公不恨，年来于此自酸辛。
吹帽台
作者：项安世
朝代：宋
体裁：七言绝句

千山摇落万林空，数点黄花酒盏中。半破接䍦谁耐管，已将身世付西风。
呈罗机宜
作者：项安世
朝代：宋
体裁：五言律诗

抗己忧为的，咸腓惧丧躬。自从夫子学，始见古人风。有直终为讦，能和乃不同。从今师下惠，一瓣敢忘公。
呈陈正己十四韵
作者：项安世
朝代：宋

相识十五年，未有今日谈。沉沉千丈绠，窈窈太古潭。灵关乍掣锁，宝藏初抽函。为于万亿秭，出此一二三。戢戢骑无数，津津饴正甘。天驱远色冥，日堕西晖酣。言归浣垢泽，少俟收炎惔。凉风转右桷，好月来东庵。听君十日语，饫我平生贪。毫釐得细数，窾隙容周谙。万象斗维北，八方车指南。明明绳尺陈，皎皎星月参。外物复何有，此欢诚可耽。愿推轻财心，慷慨倾籯甔。
呈陈正己十四韵
作者：项安世
朝代：宋

相识十五年，未有今日谈。
沉沉千丈绠，窈窈太古潭。
灵关乍掣锁，宝藏初抽函。
为于万亿秭，出此一二三。
戢戢骑无数，津津饴正甘。
天驱远色冥，日堕西晖酣。
言归澣垢泽，少俟收炎惔。
凉风转右桷，好月来东庵。
听君十日语，饫我平生贪。
毫釐得细数，窾隙容周谙。
万象斗维北，八方车指南。
明明绳尺陈，皎皎星月参。
外物復何有，此懽诚可耽。
愿推轻财心，慷慨倾籝甔。
周子问作荞麦面冷淘二首
作者：项安世
朝代：宋

金鱼玉带相公孙，不受膏粱贵气吞。忽唤寒儒共汤饼，翻疑晚饭过山村。旧闻鹅鸭高飞尽，却恐神仙大药存。一夜梦魂秋坂里，白花朱秆映柴门。调笑何郎莫漫嫌，一杯为洗太官膻。品题今自东湖始，汤沐新封羹颉边。短制牙筹防易断，半和麰粉借微坚。山鸡隽永堪司荐，岂是从来野性便。
周子问作荞麦面冷淘二首·其一
作者：项安世
朝代：宋

金鱼玉带相公孙，不受膏粱贵气吞。忽唤寒儒共汤饼，翻疑晚饭过山村。旧闻鹅鸭高飞尽，却恐神仙大药存。一夜梦魂秋坂里，白花朱秆映柴门。
周子问作荞麦面冷淘二首·其二
作者：项安世
朝代：宋

调笑何郎莫漫嫌，一杯为洗太官膻。品题今自东湖始，汤沐新封羹颉边。短制牙筹防易断，半和麰粉借微坚。山鸡隽永堪司荐，岂是从来野性便。
周子问作荞麦麵冷淘二首·其一
作者：项安世
朝代：宋

金鱼玉带相公孙，不受膏粱贵气吞。
忽唤寒儒共汤餠，翻疑晚饭过山村。
旧闻鹅鸭高飞尽，却恐神仙大药存。
一夜梦魂秋坂裏，白花朱秆映柴门。
周子问作荞麦麵冷淘二首·其二
作者：项安世
朝代：宋

调笑何郎莫漫嫌，一杯为洗太官羶。
品题今自东湖始，汤沐新封羹颉边。
短制牙筹防易断，半和麰粉借微坚。
山鷄隽永堪司荐，岂是从来野性便。
和二十六日雪晴
作者：项安世
朝代：宋
体裁：七言律诗

雪中欢喜看瑶陵，雪后扶舆弄绮晴。造物为人添眼界，病夫随处得心倾。江南江北融融暖，春草春花日日生。冻死穷檐吾不恨，欣欣同宇尽敷荣。
和人谢送笔
作者：项安世
朝代：宋
体裁：七言律诗

词源浩浩笔渠渠，合珥华簪从属车。洗眼看题挥月字，惊心犹似仰空书。云林旧截双鸣管，霜野新蒐八窍居。遣送文房惭瘦劣，千军挥扫正椽如。
和刘子野见贺韵
作者：项安世
朝代：宋

汗青久别如山历，头白重分似斗城。
静着易林师子贡，共评诗品得钟嵘。
忽惊蒙水新衔宠，恍忆巴山旧印荣。
翠幕红灯莫相问，风流何似十年情。
和刘子野见贺韵
作者：项安世
朝代：宋

汗青久别如山历，头白重分似斗城。静著易林师子贡，共评诗品得钟嵘。忽惊蒙水新衔宠，恍忆巴山旧印荣。翠幕红灯莫相问，风流何似十年情。
和宋帅出示所送李大着诗·其一
作者：项安世
朝代：宋

掖垣清夜十年愁，梦遶西南处处州。
忽向江陵逢太白，同嘲楚国看倡优。
梅花赋就行人远，白雪歌残两桨流。
日暮江空魂欲断，更题九辩说悲秋。
和宋帅出示所送李大着诗·其三
作者：项安世
朝代：宋

病中三復舍人篇，可但才工与调妍。
心在雩坛沂水上，思通归鸟岫云边。
自将铁石为传授，不与风骚较袭沿。
听者座中谁最喜，丹邱道士舞如颠。
和宋帅出示所送李大着诗·其二
作者：项安世
朝代：宋

楼前人送四前旌，楼上诗添七字成。
蔽芾风中皆德意，黍苗雅裏尽仁声。
请回南国条枚笔，归主中朝礼乐盟。
天下举安吾始乐，时哉王道正和平。
和宋帅出示所送李大著诗
作者：项安世
朝代：宋

掖垣清夜十年愁，梦绕西南处处州。忽向江陵逢太白，同嘲楚国看倡优。梅花赋就行人远，白雪歌残两桨流。日暮江空魂欲断，更题九辩说悲秋。楼前人送四前旌，楼上诗添七字成。蔽芾风中皆德意，黍苗雅里尽仁声。请回南国条枚笔，归主中朝礼乐盟。天下举安吾始乐，时哉王道正和平。病中三复舍人篇，可但才工与调妍。心在雩坛沂水上，思通归鸟岫云边。自将铁石为传授，不与风骚较袭沿。听者座中谁最喜，丹邱道士舞如颠。
和宋帅出示所送李大著诗·其一
作者：项安世
朝代：宋

掖垣清夜十年愁，梦绕西南处处州。忽向江陵逢太白，同嘲楚国看倡优。梅花赋就行人远，白雪歌残两桨流。日暮江空魂欲断，更题九辩说悲秋。
和宋帅出示所送李大著诗·其三
作者：项安世
朝代：宋

病中三复舍人篇，可但才工与调妍。心在雩坛沂水上，思通归鸟岫云边。自将铁石为传授，不与风骚较袭沿。听者座中谁最喜，丹邱道士舞如颠。
和宋帅出示所送李大著诗·其二
作者：项安世
朝代：宋

楼前人送四前旌，楼上诗添七字成。蔽芾风中皆德意，黍苗雅里尽仁声。请回南国条枚笔，归主中朝礼乐盟。天下举安吾始乐，时哉王道正和平。
和平江府倪教授送行
作者：项安世
朝代：宋
体裁：七言律诗

拜辞初下九天来，乞得斑衣学老莱。六月火云烘去艇，三山风露隔飞埃。多情送我诗盈轴，何意辞君酒一杯。后夜相思江雨黑，短檠寒焰锦囊开。
和彭世昌
作者：项安世
朝代：宋

有山有水胜吾闾，非旧非亲借屋居。
醉尉诃人何所恨，老彭于我未全疏。
右车牙少愁看栗，左目眵多怕读书。
比似渊明更穷绝，併无门巷与舟车。
和彭世昌
作者：项安世
朝代：宋

有山有水胜吾闾，非旧非亲借屋居。醉尉诃人何所恨，老彭于我未全疏。右车牙少愁看栗，左目眵多怕读书。比似渊明更穷绝，并无门巷与舟车。
和总领陈大卿告老二十韵
作者：项安世
朝代：宋

饥餐不愿粱，渴饮不辞鲁。
我老乞吾身，无才固其所。
岂有经世人，而当话高举。
朝为一日留，暮有一日补。
若令久其事，所补可胜数。
周邦有忧嫠，漆室有啸女。
况居星月位，欲蹈烟霞侣。
方今政和平，群彦日藻斧。
稍稍起蒿莱，纷纷闯门户。
何嫌管萧材，从事参井土。
军方徯喉命，民又惜基堵。
通八十一难，调二十七龉。
劬劳鸿赴泽，上下鵻寻栩。
行行乐骃骐，役役悲兕虎。
为国充使臣，将身事人主。
但凭心力去，肯用年华阻。
不见密学翁，遗书耿如许。
千林访车材，九泽具舟樐。
惟思起奔沉，讵说师稼圃。
想公闻吾言，矍铄还起舞。
和总领陈大卿告老二十韵
作者：项安世
朝代：宋

饥餐不愿粱，渴饮不辞鲁。我老乞吾身，无才固其所。岂有经世人，而当话高举。朝为一日留，暮有一日补。若令久其事，所补可胜数。周邦有忧嫠，漆室有啸女。况居星月位，欲蹈烟霞侣。方今政和平，群彦日藻斧。稍稍起蒿莱，纷纷闯门户。何嫌管萧材，从事参井土。军方徯喉命，民又惜基堵。通八十一难，调二十七龉。劬劳鸿赴泽，上下鵻寻栩。行行乐骃骐，役役悲兕虎。为国充使臣，将身事人主。但凭心力去，肯用年华阻。不见密学翁，遗书耿如许。千林访车材，九泽具舟橹。惟思起奔沉，讵说师稼圃。想公闻吾言，矍铄还起舞。
和揭尉冬至韵
作者：项安世
朝代：宋

自古珍斯日，留机与世窥。不因冬有至，谁识道之涯。一点阳初动，千山木未知。此时俄已复，端的更由谁。
和揭尉冬至韵
作者：项安世
朝代：宋

自古珍斯日，留机与世窥。
不因冬有至，谁识道之涯。
一点阳初动，千山木未知。
此时俄已復，端的更由谁。
和揭尉见贺韵
作者：项安世
朝代：宋

茸茸弱线初迎复，轧轧阳机已转坤。梅放小红明纸帐，竹分寒绿寿藤尊。不愁故将逢陵尉，且喜仙官近市门。还向陈年作新句，贺人今日拜春恩。
和揭尉见贺韵
作者：项安世
朝代：宋

茸茸弱线初迎復，轧轧阳机已转坤。
梅放小红明纸帐，竹分寒绿寿藤尊。
不愁故将逢陵尉，且喜仙官近市门。
还向陈年作新句，贺人今日拜春恩。
和王子一用韵告别
作者：项安世
朝代：宋

积吹摩空海有鲲，惊雷出地竹生孙。娑罗木吐层层艳，窣堵波开面面阍。小贴金花听疾足，淡书灰墨看高鶱。街槐影里宫袍出，回首无忘汇泽门。
和王子一用韵告别
作者：项安世
朝代：宋

积吹摩空海有鲲，惊雷出地竹生孙。
娑罗木吐层层艷，窣堵波开面面阍。
小贴金花听疾足，淡书灰墨看高鶱。
街槐影裏宫袍出，回首无忘汇泽门。
和王安抚六言十首
作者：项安世
朝代：宋

堆案牛腰万轴，消磨不尽诗情。定应是我辈语，掷地当作金声。西牧村风流老，翰林里供奉人。去之虽五百载，斩新料敌堪亲。从来赐达由果，不说岛瘦郊寒。政誉追还小范，诗名压倒方干。脱腕流泉纚纚，忘怀大智闲闲。学苏二李十二，笑山谷陈后山。雅颂意久不闻，周孔业将遂堙。若要兴灭继绝，不妨动地惊人。诗声长甬则震，笔阵战功曰多。自抽天上机杼，不落人间臼科。玄思上窥姚姒，后尘肯逐梁齐。谁言今世第一，我自古人与稽。小人区釜升斗，明公钟鼎尊罍。难学将军竞病，且随寒士敲推。苦心自在阿堵，圣处谁知宁馨。佳句忽来天外，恰能当当亭亭。朅来此事尽废，少日论功未深。欲觅仙人一指，要看月胁天心。
和王安抚六言十首·其一
作者：项安世
朝代：宋
体裁：六言诗

堆案牛腰万轴，消磨不尽诗情。定应是我辈语，掷地当作金声。
和王安抚六言十首·其七
作者：项安世
朝代：宋
体裁：六言诗

玄思上窥姚姒，后尘肯逐梁齐。谁言今世第一，我自古人与稽。
和王安抚六言十首·其三
作者：项安世
朝代：宋
体裁：六言诗

从来赐达由果，不说岛瘦郊寒。政誉追还小范，诗名压倒方干。
和王安抚六言十首·其九
作者：项安世
朝代：宋
体裁：六言诗

苦心自在阿堵，圣处谁知宁馨。佳句忽来天外，恰能当当亭亭。
和王安抚六言十首·其二
作者：项安世
朝代：宋

西牧村风流老，翰林裏供奉人。
去之虽五百载，斩新料敌堪亲。
和王安抚六言十首·其二
作者：项安世
朝代：宋

西牧村风流老，翰林里供奉人。去之虽五百载，斩新料敌堪亲。
和王安抚六言十首·其五
作者：项安世
朝代：宋
体裁：六言诗

雅颂意久不闻，周孔业将遂堙。若要兴灭继绝，不妨动地惊人。
和王安抚六言十首·其八
作者：项安世
朝代：宋
体裁：六言诗

小人区釜升斗，明公钟鼎尊罍。难学将军竞病，且随寒士敲推。
和王安抚六言十首·其六
作者：项安世
朝代：宋
体裁：六言诗

诗声长甬则震，笔阵战功曰多。自抽天上机杼，不落人间臼科。
和王安抚六言十首·其十
作者：项安世
朝代：宋
体裁：六言诗

朅来此事尽废，少日论功未深。欲觅仙人一指，要看月胁天心。
和王安抚六言十首·其四
作者：项安世
朝代：宋
体裁：六言诗

脱腕流泉纚纚，忘怀大智闲闲。学苏二李十二，笑山谷陈后山。
和王少清用昌黎送刘师服韵索近作
作者：项安世
朝代：宋

儿时学戆语，笔力思摩秋。年来颇解事，毁去不复留。荷君俎豆我，重意难为酬。不逢吞舟鲸，十犗虚垂钩。徒蒙万金价，竟以瓦砾售。夫君自奇伟，下笔不肯休。须我合药纸，欲兼砂扎收。
和王少清用昌黎送刘师服韵索近作
作者：项安世
朝代：宋

儿时学戆语，笔力思摩秋。
年来颇解事，毁去不復留。
荷君俎豆我，重意难为酬。
不逢吞舟鲸，十犗虚垂鈎。
徒蒙万金价，竟以瓦砾售。
夫君自奇伟，下笔不肯休。
须我合药纸，欲兼砂扎收。
和胡抚干水仙花韵
作者：项安世
朝代：宋
体裁：七言律诗

瑶池蓬岛旧题名，岁晚江湖得此生。水战风摇疑体弱，雪欺霜压见神清。佩衿济济贤师友，兰玉诜诜好弟兄。笞凤鞭鸾云泽畔，向人怀抱十分倾。
和胡黎州贺得郡韵
作者：项安世
朝代：宋

波间来往愿莘其，林下归飞乐鸒斯。
罗致军门虽有礼，捉将官裏便无诗。
齐瓜有日君方往，舜牧无人我亦咨。
西望雪山三百驿，何因杯酒得同持。
和胡黎州贺得郡韵
作者：项安世
朝代：宋

波间来往愿莘其，林下归飞乐鸒斯。罗致军门虽有礼，捉将官里便无诗。齐瓜有日君方往，舜牧无人我亦咨。西望雪山三百驿，何因杯酒得同持。
和赵主簿韵赋桃花
作者：项安世
朝代：宋

曷日鲜晴后土乾，川原远近踏春寒。诗人不问花开落，为雨为霞总爱看。
和赵主簿韵赋桃花
作者：项安世
朝代：宋

曷日鲜晴后土干，川原远近踏春寒。
诗人不问花开落，为雨为霞总爱看。
和赵司户寻梅桐原庵
作者：项安世
朝代：宋

王孙宝马七香车，不似吟鞭跨蹇驴。少待绿阴青子下，与君扶杖转鸣渠。桐原花下不容车，茅压疏檐竹绕闾。可惯传呼青影里，人声浩浩屋渠渠。
和赵司户寻梅桐原庵·其一
作者：项安世
朝代：宋

王孙宝马七香车，不似吟鞭跨蹇馿。
少待绿阴青子下，与君扶杖转鸣渠。
和赵司户寻梅桐原庵·其一
作者：项安世
朝代：宋

王孙宝马七香车，不似吟鞭跨蹇驴。少待绿阴青子下，与君扶杖转鸣渠。
和赵司户寻梅桐原庵·其二
作者：项安世
朝代：宋

桐原花下不容车，茅压疎檐竹绕闾。
可惯传呼青影裏，人声浩浩屋渠渠。
和赵司户寻梅桐原庵·其二
作者：项安世
朝代：宋

桐原花下不容车，茅压疏檐竹绕闾。可惯传呼青影里，人声浩浩屋渠渠。
和邓子及冬至谢送笔墨韵
作者：项安世
朝代：宋

年华添线又浮灰，忽忽穷愁不易裁。惟有病人知客意，故冲寒雪送诗材。昔誇三窟今成缚，少倚千寻老作煤。妙用反从穷里得，一阳端自剥中来。
和邓子及冬至谢送笔墨韵
作者：项安世
朝代：宋

年华添线又浮灰，忽忽穷愁不易裁。
惟有病人知客意，故衝寒雪送诗材。
昔夸三窟今成缚，少倚千寻老作煤。
妙用反从穷裏得，一阳端自剥中来。
和邓子及见贺韵
作者：项安世
朝代：宋
体裁：七言律诗

虚舟不记坎和流，槁木何心春共秋。幸自一生甘辟谷，更须万户苦封留。颇惩吾族骓千里，且学乡人橘满洲。平生惟良资共理，病夫何以副旁求。
和陈信民用韵以高抚州之命相招
作者：项安世
朝代：宋

入无锥瓦出无闾，笑杀康山老寄居。
客裏光阴何以度，闲中亲旧顿然疎。
武冈文学来投卷，临汝君侯肯致书。
早晚一犂亲受地，时于笠底望行车。
和陈信民用韵以高抚州之命相招
作者：项安世
朝代：宋

入无锥瓦出无闾，笑杀康山老寄居。客里光阴何以度，闲中亲旧顿然疏。武冈文学来投卷，临汝君侯肯致书。早晚一犁亲受地，时于笠底望行车。
和陈信民除夕
作者：项安世
朝代：宋

已知时节到门阑，犹有私情惜旧残。千户神桃俄已换，一声鬼竹岂其难。痴人星发愁春镜，稚子花襦簇晓盘。岁岁年年祇此是，且随流俗贺更端。
和陈信民除夕
作者：项安世
朝代：宋

已知时节到门阑，犹有私情惜旧残。
千户神桃俄已换，一声鬼竹岂其难。
痴人星髮愁春镜，稚子花襦簇晓盘。
岁岁年年祇此是，且随流俗贺更端。
和陈待制江城毕工遇雪
作者：项安世
朝代：宋

鱼釜鹑衣救叔寒，牺樽羊饩度姑山。
瑞花一夜围青嶂，扶叶平明射白间。
徧雨麦田知地瘠，怕冰戍土谢天悭。
威棱迥出金汤外，十万边兵已北还。
和陈待制江城毕工遇雪
作者：项安世
朝代：宋

鱼釜鹑衣救叔寒，牺樽羊饩度姑山。瑞花一夜围青嶂，扶叶平明射白间。遍雨麦田知地瘠，怕冰戍土谢天悭。威棱迥出金汤外，十万边兵已北还。
和陈正己九日公安道中韵
作者：项安世
朝代：宋

何处山无九日花，故人相遇即为家。
君方去着风前帽，我已寒如露后葭。
久闭柴门陶岁月，晚凭儿子送生涯。
眼看一树堂堂去，双鬓那能不早华。
和陈正己九日公安道中韵
作者：项安世
朝代：宋

何处山无九日花，故人相遇即为家。君方去著风前帽，我已寒如露后葭。久闭柴门陶岁月，晚凭儿子送生涯。眼看一树堂堂去，双鬓那能不早华。
和韵答都昌胡令论诗
作者：项安世
朝代：宋

竹屋芦门映短墙，夜深宜月晓宜霜。
青山顾我如相识，白水粘天似故乡。
光景万端皆好句，肝肠百炼见真刚。
今君正与民同乐，安得清愁满腹装。
和韵答都昌胡令论诗
作者：项安世
朝代：宋

竹屋芦门映短墙，夜深宜月晓宜霜。青山顾我如相识，白水粘天似故乡。光景万端皆好句，肝肠百鍊见真刚。今君正与民同乐，安得清愁满腹装。
和韵送方翔仲赴省
作者：项安世
朝代：宋

无问其详问其略，奏牍于今祖谁作。三年戍卒箭痍深，长夜破胆鐎铜音。文皇不共□□□，三五须从贾生说。曲江赐酒黄封瓶，仙韶度曲宫花明。江东六月归来早，江西先拜梭山老。苏子书中挦策略，叶家肆里偷新作。南宫卷子不须深，句顺声谐即好音。调古曲高虽句绝，辞严意密谁笺说。清泉白卤贮铜瓶，磨松展楮霜毫明。三题奏罢宫门早，行过郎闱惊阁老。
和韵送方翔仲赴省·其一
作者：项安世
朝代：宋

无问其详问其略，奏牍于今祖谁作。三年戍卒箭痍深，长夜破胆鐎铜音。文皇不共□□□，三五须从贾生说。曲江赐酒黄封瓶，仙韶度曲宫花明。江东六月归来早，江西先拜梭山老。
和韵送方翔仲赴省·其一
作者：项安世
朝代：宋

无问其详问其畧，奏牍于今祖谁作。
三年戍卒箭痍深，长夜破胆鐎铜音。
文皇不共□□□，三五须从贾生说。
曲江赐酒黄封瓶，仙韶度曲宫花明。
江东六月归来早，江西先拜梭山老。
和韵送方翔仲赴省·其二
作者：项安世
朝代：宋

苏子书中挦策略，叶家肆里偷新作。南宫卷子不须深，句顺声谐即好音。调古曲高虽句绝，辞严意密谁笺说。清泉白卤贮铜瓶，磨松展楮霜毫明。三题奏罢宫门早，行过郎闱惊阁老。
和韵送方翔仲赴省·其二
作者：项安世
朝代：宋

苏子书中挦策畧，叶家肆裏偷新作。
南宫卷子不须深，句顺声谐即好音。
调古曲高虽句绝，辞严意密谁笺说。
清泉白卤贮铜缾，磨松展楮霜毫明。
三题奏罢宫门早，行过郎闱惊阁老。
和高抚州用韵相招
作者：项安世
朝代：宋
体裁：七言律诗

能使邦人保里闾，不能一日自安居。废兴何敢于人怨，温饱从来作计疏。旧景陆公新景贺，大题诗句小题庐。慇慇唤我江西去，只用官船不用车。
和黄醇甫将行赴范侍郎海棠夜宴八韵
作者：项安世
朝代：宋
体裁：古风

花阄酒令不须探，但对此花须醉酣。花头露重春的的，花树云暗天昙昙。美人醉后欲无力，小妇困来微带惭。蜀王宫畔客当去，召伯堂前人罢参。离歌未动酒如海，花径渐昏云作龛。急呼千炬夜光起，缓引百柂春波涵。照花莫睡共花饮，泥客作诗停客骖。诗成酒尽花亦落，客子一去天西南。
咏抛毬
作者：项安世
朝代：宋

綵旗丹柱倚春风，寒日清明罢绣工。
千仞骊珠翻锦带，五纹蛛网丽晴空。
百年日月跳丸裏，一掷功名唾手中。
漠北将军贪蹋踘，岂知兵法在吴宫。
咏抛毬
作者：项安世
朝代：宋

綵旗丹柱倚春风，寒日清明罢绣工。千仞骊珠翻锦带，五纹蛛网丽晴空。百年日月跳丸里，一掷功名唾手中。漠北将军贪蹋鞠，岂知兵法在吴宫。
咏蜡梅
作者：项安世
朝代：宋

枯疎寒影变丰庞，的皪冰肌染沁黄。
难免世人栀蜡议，頼凭天骨蕙兰香。
情知不作和羹计，老去谁能弄粉妆。
却笑南枝心未死，寿阳新额小红裳。
咏蜡梅
作者：项安世
朝代：宋

枯疏寒影变丰庞，的皪冰肌染沁黄。难免世人栀蜡议，赖凭天骨蕙兰香。情知不作和羹计，老去谁能弄粉妆。却笑南枝心未死，寿阳新额小红裳。
咏雪次铎字痛字韵二首
作者：项安世
朝代：宋

水官不能神，经岁无此作。春风一回首，风花散云箔。飞来忽滔天，扫去不盈握。苍茫大千界，敛散一圭角。似是絮无盐，人情只轻薄。怀哉我来玉，小棹山阴泊。空江蓑笠中，此段有前约。扣舷歌商声，黄钟震牛铎。我诗已巴歈，曲短不成弄。君诗如郢人，白云渺云梦。天公震而矜，大地作一供。封姨不自惜，纷纷管迎送。须臾万象灭，此世无与共。惟馀沧江水，不止亦不动。耸渠缟带裤，等用麻衣讽。寒梅自生香，古井亦受冻。松髯老不脱，岁晚见梁栋。此事且勿言，惟知饮当痛。
咏雪次铎字痛字韵二首·其一
作者：项安世
朝代：宋
体裁：古风

水官不能神，经岁无此作。春风一回首，风花散云箔。飞来忽滔天，扫去不盈握。苍茫大千界，敛散一圭角。似是絮无盐，人情只轻薄。怀哉我来玉，小棹山阴泊。空江蓑笠中，此段有前约。扣舷歌商声，黄钟震牛铎。
咏雪次铎字痛字韵二首·其二
作者：项安世
朝代：宋

我诗已巴歈，曲短不成弄。
君诗如郢人，白云渺云梦。
天公震而矜，大地作一供。
封姨不自惜，纷纷管迎送。
须臾万象灭，此世无与共。
惟余沧江水，不止亦不动。
耸渠缟带袴，等用麻衣讽。
寒梅自生香，古井亦受冻。
松髯老不脱，岁晚见梁栋。
此事且勿言，惟知饮当痛。
咏雪次铎字痛字韵二首·其二
作者：项安世
朝代：宋

我诗已巴歈，曲短不成弄。君诗如郢人，白云渺云梦。天公震而矜，大地作一供。封姨不自惜，纷纷管迎送。须臾万象灭，此世无与共。惟馀沧江水，不止亦不动。耸渠缟带裤，等用麻衣讽。寒梅自生香，古井亦受冻。松髯老不脱，岁晚见梁栋。此事且勿言，惟知饮当痛。
善谑驿淳于髠墓上有木斜出
作者：项安世
朝代：宋

辟彊老去重堪嗟，千里堂堂表海涯。
取士但能笼自鹄，谏王安用学蚳鼃。
祗言鲁国贤无补，岂识齐卿实未加。
不见只今坟上木，多年老干尚倾斜。
善谑驿淳于髡墓上有木斜出
作者：项安世
朝代：宋

辟彊老去重堪嗟，千里堂堂表海涯。取士但能笼自鹄，谏王安用学蚳蛙。祗言鲁国贤无补，岂识齐卿实未加。不见只今坟上木，多年老干尚倾斜。
善谑驿淳于髡墓上有木斜出口占
作者：项安世
朝代：宋
体裁：七言绝句

秦人磨斧闯山东，七泽青邱入梦中。齐楚君臣正行乐，辟宫除道送金笼。
喜晴
作者：项安世
朝代：宋
体裁：七言律诗

一年蚕麦九分成，十日云雷万感生。雨似梅天声陆续，浪乘桃月势峥嵘。猛拚岁事真无策，大放春光却有情。世故从来多错料，落花飞絮未须惊。
嘲热弄
作者：项安世
朝代：宋

棫朴芃芃旱麓边，为薪为槱合禋天。
山墙野店茅灰裏，热弄须臾亦可怜。
嘲热弄
作者：项安世
朝代：宋

棫朴芃芃旱麓边，为薪为槱合禋天。山墙野店茅灰里，热弄须臾亦可怜。
嘲青女
作者：项安世
朝代：宋

乾地成霜水地冰，薄冰顽白厚冰清。阿婆老去铅华少，西抹东涂画不成。
嘲青女
作者：项安世
朝代：宋

干地成霜水地冰，薄冰顽白厚冰清。
阿婆老去铅华少，西抹东涂画不成。
四伯父生日
作者：项安世
朝代：宋

春入芳兰喜气浓，天风吹下庆重重。大儿稳护梁州罽，小女登高监宅龙。南亩新年付熊骥，北窗长日慕乔松。阿咸多病宜偕隐，自洗山罍劝嗣宗。三月三日天气新，兰亭饮散鸡呼晨。酴醾影里看月姊，翼轸星中占老人。千二百岁广成寿，六十四日东皇春。请诵古人诗一句，五枝芳桂一枝椿。
四伯父生日·其一
作者：项安世
朝代：宋

春入芳兰喜气浓，天风吹下庆重重。大儿稳护梁州罽，小女登高监宅龙。南亩新年付熊骥，北窗长日慕乔松。阿咸多病宜偕隐，自洗山罍劝嗣宗。
四伯父生日·其一
作者：项安世
朝代：宋

春入芳兰喜气浓，天风吹下庆重重。
大儿稳护梁州罽，小女登高监宅龙。
南亩新年付熊骥，北窗长日慕乔松。
阿咸多病宜偕隠，自洗山罍劝嗣宗。
四伯父生日·其二
作者：项安世
朝代：宋

三月三日天气新，兰亭饮散鷄呼晨。
酴醾影裏看月姊，翼轸星中占老人。
千二百岁广成寿，六十四日东皇春。
请诵古人诗一句，五枝芳桂一枝椿。
四伯父生日·其二
作者：项安世
朝代：宋

三月三日天气新，兰亭饮散鸡呼晨。酴醾影里看月姊，翼轸星中占老人。千二百岁广成寿，六十四日东皇春。请诵古人诗一句，五枝芳桂一枝椿。
四伯父生朝三首
作者：项安世
朝代：宋

花到酴醾芍药时，人如仙桂大椿诗。一年春事莺初懒，千岁光阴鹤未迟。鬓雪多于南极老，脸朱浓似舞雩儿。醺醺曲水馀酲在，又酌流霞劝寿卮。夜阑脩竹罢传觞，清晓诜诜辑燕堂。浴冠舞童春服盛，秀眉齯齿颂声长。博山细吐晴霏润，大斗高斟臈味香。华发他年多胜事，凤纶重叠拜恩光。农郊有喜万人知，三日甘霖绿野肥。动地欢声连谷旦，降神喜颂入春围。云充画栋排金鸭，花满前行立綵衣。七十今年须预庆，明年群玉正天飞。
四伯父生朝三首·其一
作者：项安世
朝代：宋

花到酴醾芍药时，人如仙桂大椿诗。一年春事莺初懒，千岁光阴鹤未迟。鬓雪多于南极老，脸朱浓似舞雩儿。醺醺曲水馀酲在，又酌流霞劝寿卮。
四伯父生朝三首·其一
作者：项安世
朝代：宋

花到酴釄芍药时，人如仙桂大椿诗。
一年春事鶑初懒，千岁光阴鹤未迟。
鬓雪多于南极老，脸朱浓似舞雩儿。
醺醺曲水余酲在，又酌流霞劝寿卮。
四伯父生朝三首·其三
作者：项安世
朝代：宋
体裁：古风

农郊有喜万人知，三日甘霖绿野肥。动地欢声连谷旦，降神喜颂入春围。云充画栋排金鸭，花满前行立綵衣。七十今年须预庆，明年群玉正天飞。
四伯父生朝三首·其二
作者：项安世
朝代：宋

夜阑修竹罢传觞，清晓诜诜辑燕堂。
浴冠舞童春服盛，秀眉齯齿颂声长。
博山细吐晴霏润，大斗高斟臈味香。
华髮他年多胜事，凤纶重迭拜恩光。
四伯父生朝三首·其二
作者：项安世
朝代：宋

夜阑脩竹罢传觞，清晓诜诜辑燕堂。浴冠舞童春服盛，秀眉齯齿颂声长。博山细吐晴霏润，大斗高斟臈味香。华发他年多胜事，凤纶重叠拜恩光。
四伯父生朝集老杜句二十韵
作者：项安世
朝代：宋

三月三日天气新，着处繁华矜是日。
明日萧条尽醉醒，碧窗宿雾蒙蒙湿。
南极老人自有星，挂君高堂之素壁。
仙人玉女回云车，万草千花动凝碧。
奇祥异瑞争来送，麟角凤嘴世莫识。
酒肉如山又一时，满堂宾客皆嘆息。
正是江南好风景，苑中万物生颜色。
遮莫邻鷄下五更，且将款曲终今夕。
独惭投汉阁，出守吾家侄。
懒慢无堪不出村，生无所成头皓白。
朋知来问腆我颜，汝伯何由髮如漆。
红颜白面花映肉，秋水为神玉为骨。
元圃苍洲莽空阔，神仙中人不易得。
在于甫也何由羡，扶持自是神明力。
君不见大儿聪明到，越罗蜀锦金粟尺。
裁缝云雾成御衣，朝廷记忆蒙禄秩。
小儿心孔开，射策君门期第一。
今春喜气满干坤，朱绂即看随画鹢。
丈夫生儿有如此，百年未见欢娱毕。
南极老人应寿昌，人生欢会岂有极。
四伯父生朝集老杜句二十韵
作者：项安世
朝代：宋

三月三日天气新，著处繁华矜是日。明日萧条尽醉醒，碧窗宿雾濛濛湿。南极老人自有星，挂君高堂之素壁。仙人玉女回云车，万草千花动凝碧。奇祥异瑞争来送，麟角凤嘴世莫识。酒肉如山又一时，满堂宾客皆叹息。正是江南好风景，苑中万物生颜色。遮莫邻鸡下五更，且将款曲终今夕。独惭投汉阁，出守吾家侄。懒慢无堪不出村，生无所成头皓白。朋知来问腆我颜，汝伯何由发如漆。红颜白面花映肉，秋水为神玉为骨。元圃苍洲莽空阔，神仙中人不易得。在于甫也何由羡，扶持自是神明力。君不见大儿聪明到，越罗蜀锦金粟尺。裁缝云雾成御衣，朝廷记忆蒙禄秩。小儿心孔开，射策君门期第一。今春喜气满乾坤，朱绂即看随画鹢。丈夫生儿有如此，百年未见欢娱毕。南极老人应寿昌，人生欢会岂有极。
四和
作者：项安世
朝代：宋

此世方当出手，君侯渠得忘情。莫么买山高论，行哉破竹边声。百年可惜几见，一代何能数人。下马赋风雅颂，上马看疾毒亲。风节言言迈往，清诗字字高寒。奇古珊瑚碧树，英明玉戚朱干。考古飗飗似见，谈王易易如闲。政尔盛之馨处，卧龙恰称兹山。九泽导来无事，五行汩后徒堙。但使民皆忘我，谁言州解劳人。周家石鼓嵯峨，从臣才艺心多。所期唤起雅颂，渠止镌成隶科。复雠万古明义，寸刃终屠魏齐。箦里谁知范叔，车中暗逐王稽。遗老玄黄浆食，内家卷耳觥罍。长毂能行万里，君王不惮亲推。汉家树业如许，君王神武能馨。夷吾可但江左，楚囚谁对新亭。一州如许斗大，四海望公则深。事业本无奇巧，圣贤只有虚心。
四和·其一
作者：项安世
朝代：宋
体裁：六言诗

此世方当出手，君侯渠得忘情。莫么买山高论，行哉破竹边声。
四和·其七
作者：项安世
朝代：宋

复雠万古明义，寸刃终屠魏齐。箦里谁知范叔，车中暗逐王稽。
四和·其七
作者：项安世
朝代：宋

復雠万古明义，寸刃终屠魏齐。
箦里谁知范叔，车中暗逐王稽。
四和·其三
作者：项安世
朝代：宋
体裁：六言诗

风节言言迈往，清诗字字高寒。奇古珊瑚碧树，英明玉戚朱干。
四和·其九
作者：项安世
朝代：宋
体裁：六言诗

汉家树业如许，君王神武能馨。夷吾可但江左，楚囚谁对新亭。
四和·其二
作者：项安世
朝代：宋
体裁：六言诗

百年可惜几见，一代何能数人。下马赋风雅颂，上马看疾毒亲。
四和·其五
作者：项安世
朝代：宋
体裁：六言诗

九泽导来无事，五行汩后徒堙。但使民皆忘我，谁言州解劳人。
四和·其八
作者：项安世
朝代：宋
体裁：六言诗

遗老玄黄浆食，内家卷耳觥罍。长毂能行万里，君王不惮亲推。
四和·其六
作者：项安世
朝代：宋
体裁：六言诗

周家石鼓嵯峨，从臣才艺心多。所期唤起雅颂，渠止镌成隶科。
四和·其十
作者：项安世
朝代：宋
体裁：六言诗

一州如许斗大，四海望公则深。事业本无奇巧，圣贤只有虚心。
四和·其四
作者：项安世
朝代：宋
体裁：六言诗

考古飗飗似见，谈王易易如闲。政尔盛之馨处，卧龙恰称兹山。
四月二十八日轮对遇雨
作者：项安世
朝代：宋

攒梆叠鼓递相催，西府东班次第来。雨入北门千步湿，天临后殿九重开。尝时只在中廷拜，此日容穿左序回。叨近威颜陈悃愊，愧无崇论补涓埃。
四月二十八日轮对遇雨
作者：项安世
朝代：宋

攒梆迭鼓递相催，西府东班次第来。
雨入北门千步湿，天临后殿九重开。
尝时只在中廷拜，此日容穿左序回。
叨近威颜陈悃愊，愧无崇论补涓埃。
四月五日解维成都连日行浅滩中或迟或速如在东中游湖甚以为乐初九日过龙爪滩两江合流江始深舟人至此歌呼鸣橹作发船离岸之声余始怆然觉身是行客颇有离索之念
作者：项安世
朝代：宋
体裁：七言绝句

青林浅濑密萦洄，唤作兰亭载酒来。忽听江深发鸣橹，始知身是罢官回。
四次韵李校书雪中临唐人阴符经
作者：项安世
朝代：宋

乘兴能临褚令书，无人知是戴公庐。
映窗寒雪天相借，嗜古高情我不如。
贞观风流沦没后，凌烟名字断残余。
李侯用意青云外，肯与时人较疾徐。
四次韵李校书雪中临唐人阴符经
作者：项安世
朝代：宋

乘兴能临褚令书，无人知是戴公庐。映窗寒雪天相借，嗜古高情我不如。贞观风流沦没后，凌烟名字断残馀。李侯用意青云外，肯与时人较疾徐。
四雪诗用前韵寓四字
作者：项安世
朝代：宋

皓景连辛甲，寒歌遍仄平。会同符盛治，假合类浮生。境变西山色，诗翻郢曲新。且随车角住，休趁马蹄行。气用乾阳壮，云兴初望神。渎流连夜剪，泽草万花新。暮夜翻疑晓，冬郊总是春。皇皇天一色，穆穆径无人。
四雪诗用前韵寓四字·其一
作者：项安世
朝代：宋
体裁：五言律诗

皓景连辛甲，寒歌遍仄平。会同符盛治，假合类浮生。境变西山色，诗翻郢曲新。且随车角住，休趁马蹄行。
四雪诗用前韵寓四字·其二
作者：项安世
朝代：宋

气用乾阳壮，云兴初望神。渎流连夜剪，泽草万花新。暮夜翻疑晓，冬郊总是春。皇皇天一色，穆穆径无人。
四雪诗用前韵寓四字·其二
作者：项安世
朝代：宋

气用干阳壮，云兴初望神。
渎流连夜剪，泽草万花新。
暮夜翻疑晓，冬郊总是春。
皇皇天一色，穆穆径无人。
圩田
作者：项安世
朝代：宋

港裏高圩圩内田，露苗风影碧芊芊。
家家绕屋栽杨柳，处处通渠种芰莲。
老去何年真有此，客中半世尚茫然。
自怜赤日黄流裏，又买扬州上水船。
圩田
作者：项安世
朝代：宋

港里高圩圩内田，露苗风影碧芊芊。家家绕屋栽杨柳，处处通渠种芰莲。老去何年真有此，客中半世尚茫然。自怜赤日黄流里，又买扬州上水船。
塘上遇雨
作者：项安世
朝代：宋
体裁：五言律诗

雨入湖心路，烟昏酒市楼。惊飞花鸭闹，痴立白鹅愁。菰叶如相倚，杨枝不自由。猛思抛轿板，浑欲上渔舟。
壕头入衡山界
作者：项安世
朝代：宋

乱木林中微有路，两山峡裏欲无天。
前头似向夔州去，应有西川未了缘。
壕头入衡山界
作者：项安世
朝代：宋

乱木林中微有路，两山峡里欲无天。前头似向夔州去，应有西川未了缘。
士师诗
作者：项安世
朝代：宋

画邱置学明如星，顽民殄戮何可矜。井田一变乡校废，斯民何往非干刑。三复名言子曾子，不独阳肤当守此。未经师傅儿犹痴，尽在哀矜君勿喜。
士师诗
作者：项安世
朝代：宋

画邱置学明如星，顽民殄戮何可矜。
井田一变乡校废，斯民何往非干刑。
三復名言子曾子，不独阳肤当守此。
未经师傅儿犹痴，尽在哀矜君勿喜。
处州叶德共挽诗
作者：项安世
朝代：宋

属厌多年所，归来近月评。望之重十舍，已矣又平生。无复论乡曲，犹能接舅甥。短章随嘒管，凄断不成声。儒服能军事，人心以富行。邑中无恶少，堂上有佳名。死得安仁诔，生经短簿评。哀荣有如此，何必汉公卿。
处州叶德共挽诗·其一
作者：项安世
朝代：宋

属厌多年所，归来近月评。望之重十舍，已矣又平生。无复论乡曲，犹能接舅甥。短章随嘒管，凄断不成声。
处州叶德共挽诗·其一
作者：项安世
朝代：宋

属厌多年所，归来近月评。
望之重十舍，已矣又平生。
无復论乡曲，犹能接舅甥。
短章随嘒管，凄断不成声。
处州叶德共挽诗·其二
作者：项安世
朝代：宋
体裁：五言律诗

儒服能军事，人心以富行。邑中无恶少，堂上有佳名。死得安仁诔，生经短簿评。哀荣有如此，何必汉公卿。
夏夜入城
作者：项安世
朝代：宋
体裁：五言律诗

巾栉侵残夜，衣裳谒上官。市心偏得热，堤面自生寒。水阔江湖小，川平象纬宽。篮舆得佳梦，摇兀又惊残。
夔州永安宫词
作者：项安世
朝代：宋

许昌门外驱霆雳，玉筯惊抛夜无迹。
五花骄马云作蹄，飞渡檀溪人未识。
大堤八月阴风起，叶落花黄心欲死。
山枯石裂见苍龙，三十六鳞纔赴水。
逢逢搥鼓上瞿塘，老瞒落笔三川忙。
蓬莱一夜两鳌死，血殷海水天无光。
金戈铁马宫前道，龙旗未捲君王老。
当时玉座醉春桃，今日铜驼泣秋草。
从来两髀雕鞍侧，不为儿曹营玉食。
生将一死答将军，死用一生酬相国。
乔家小郎名赏音，玉房花貌空沉吟。
吴娃解掩夫差面，难繫刘郎一寸心。
夔州永安宫词
作者：项安世
朝代：宋

许昌门外驱霆雳，玉箸惊抛夜无迹。五花骄马云作蹄，飞渡檀溪人未识。大堤八月阴风起，叶落花黄心欲死。山枯石裂见苍龙，三十六鳞才赴水。逢逢搥鼓上瞿塘，老瞒落笔三川忙。蓬莱一夜两鳌死，血殷海水天无光。金戈铁马宫前道，龙旗未捲君王老。当时玉座醉春桃，今日铜驼泣秋草。从来两髀彫鞍侧，不为儿曹营玉食。生将一死答将军，死用一生酬相国。乔家小郎名赏音，玉房花貌空沉吟。吴娃解掩夫差面，难系刘郎一寸心。
夜坐
作者：项安世
朝代：宋

天寒人倍爽，夜静雨初喧。
旧稿诗重定，新编手自翻。
相亲灯不厌，共坐意忘言。
独笑重城裏，千家正梦魂。
夜坐
作者：项安世
朝代：宋

天寒人倍爽，夜静雨初喧。旧稿诗重定，新编手自翻。相亲灯不厌，共坐意忘言。独笑重城里，千家正梦魂。
夜坐怀都城
作者：项安世
朝代：宋
体裁：七言律诗

霏霏寒露湿樯竿，耿耿明星动玉湾。夜久暗尘无一点，心闲远念忽相关。天街月色中秋近，海岸涛头数日间。正是钱塘好时节，只愁风雨自阑珊。
夜坐纳凉
作者：项安世
朝代：宋

黑云涌起星月暗，急雨欲来天地凉。
精神飒爽动秋思，襟袖飘萧吹晚香。
石峯巉青菖蒲细，盆沼涨绿鳬茈长。
此中何处得三伏，更听露井鸣银床。
夜坐纳凉
作者：项安世
朝代：宋

黑云涌起星月暗，急雨欲来天地凉。精神飒爽动秋思，襟袖飘萧吹晚香。石峰巉青菖蒲细，盆沼涨绿凫茈长。此中何处得三伏，更听露井鸣银床。
夜泊闻榔
作者：项安世
朝代：宋
体裁：七言绝句

昨夜天聪门外泊，不闻朝鼓只闻榔。三年一觉青云梦，始觉人间味许长。
夜泛湘江
作者：项安世
朝代：宋

窈窈崖头黑，沉沉水面青。
枫林啸山鬼，竹月下湘灵。
欵乃元郎曲，离骚屈子经。
欲知当日意，须向此中听。
夜泛湘江
作者：项安世
朝代：宋

窈窈崖头黑，沉沉水面青。枫林啸山鬼，竹月下湘灵。欸乃元郎曲，离骚屈子经。欲知当日意，须向此中听。
夜闻风竹有怀
作者：项安世
朝代：宋

竹客源头逆旅间，道人同此听潺湲。
小窗夜半闻风竹，梦着征袍绕故山。
夜闻风竹有怀
作者：项安世
朝代：宋

竹客源头逆旅间，道人同此听潺湲。小窗夜半闻风竹，梦著征袍绕故山。
夜雨
作者：项安世
朝代：宋

夜帐不知雨，晓街初见泥。青方归柳市，红未到桃蹊。远水牵归缆，荒冈入杖藜。招呼旧僮仆，欢喜共锄犁。
夜雨
作者：项安世
朝代：宋

夜帐不知雨，晓街初见泥。
青方归柳市，红未到桃蹊。
远水牵归缆，荒冈入杖藜。
招呼旧僮仆，欢喜共锄犂。
大人生日
作者：项安世
朝代：宋

明日君开祝寿场，今朝臣捧寿亲觞。愿亲有俾昌而大，与国无穷禄尔康。台上菊迟今始绽，堂前桂晚后弥芳。仙翁作计深长在，待看孙曾笏满床。欲系银章望日边，先裁綵服拜亲前。自家及国欢情一，以顺移忠喜事连。兔管鸾笺松字日，金风玉露菊花天。十分领取无穷寿，否极如今合泰然。
大人生日·其一
作者：项安世
朝代：宋
体裁：七言律诗

明日君开祝寿场，今朝臣捧寿亲觞。愿亲有俾昌而大，与国无穷禄尔康。台上菊迟今始绽，堂前桂晚后弥芳。仙翁作计深长在，待看孙曾笏满床。
大人生日·其二
作者：项安世
朝代：宋

欲系银章望日边，先裁綵服拜亲前。自家及国欢情一，以顺移忠喜事连。兔管鸾笺松字日，金风玉露菊花天。十分领取无穷寿，否极如今合泰然。
大人生日·其二
作者：项安世
朝代：宋

欲繫银章望日边，先裁綵服拜亲前。
自家及国欢情一，以顺移忠喜事连。
兔管鸾笺松字日，金风玉露菊花天。
十分领取无穷寿，否极如今合泰然。
大人生朝代诸儿五首以春风花草香为韵
作者：项安世
朝代：宋

何物堪为寿，南华有大椿。根株天地远，枝叶岁时新。十倍大彭国，百分清渭滨。周星八千度，才是一番春。何物堪为寿，巢龟碧玉筒。龙洲多藕叶，上蔡足萧丛。日月供呼吸，乾坤共始终。年年冰冻解，绿发戏春风。何物堪为寿，蟠桃照海涯。栽培烦阿母，护守倩神荼。夏果收蕡实，春林炫缬花。等闲开结里，尘世几河沙。何物堪为寿，春山鹤算长。云边风驭稳，松上露巢香。顶浴丹砂润，翎梳白玉光。宝图双象转，长在寿星傍。
大人生朝代诸儿五首以春风花草香为韵·其一
作者：项安世
朝代：宋

何物堪为寿，南华有大椿。根株天地远，枝叶岁时新。十倍大彭国，百分清渭滨。周星八千度，才是一番春。
大人生朝代诸儿五首以春风花草香为韵·其一
作者：项安世
朝代：宋

何物堪为寿，南华有大椿。
根株天地远，枝叶岁时新。
十倍大彭国，百分清渭滨。
周星八千度，纔是一番春。
大人生朝代诸儿五首以春风花草香为韵·其三
作者：项安世
朝代：宋

何物堪为寿，蟠桃照海涯。
栽培烦阿母，护守倩神荼。
夏果收蕡实，春林炫缬花。
等闲开结裏，尘世几河沙。
大人生朝代诸儿五首以春风花草香为韵·其三
作者：项安世
朝代：宋

何物堪为寿，蟠桃照海涯。栽培烦阿母，护守倩神荼。夏果收蕡实，春林炫缬花。等闲开结里，尘世几河沙。
大人生朝代诸儿五首以春风花草香为韵·其二
作者：项安世
朝代：宋

何物堪为寿，巢龟碧玉筒。龙洲多藕叶，上蔡足萧丛。日月供呼吸，乾坤共始终。年年冰冻解，绿发戏春风。
大人生朝代诸儿五首以春风花草香为韵·其二
作者：项安世
朝代：宋

何物堪为寿，巢龟碧玉筒。
龙洲多藕叶，上蔡足萧丛。
日月供呼吸，干坤共始终。
年年冰冻解，绿髮戏春风。
大人生朝代诸儿五首以春风花草香为韵·其五
作者：项安世
朝代：宋
体裁：五言律诗

何物堪为寿，春山鹤算长。云边风驭稳，松上露巢香。顶浴丹砂润，翎梳白玉光。宝图双象转，长在寿星傍。
大人生朝代诸儿五首以春风花草香为韵·其四
作者：项安世
朝代：宋

何物堪为寿，清宵桂花好。
月殿转香风，云根长瑶草。
金为碧海波，玉作青天道。
万古镇扶疎，不逐秋风老。
大人生朝代诸儿五首以春风花草香为韵·其四
作者：项安世
朝代：宋

何物堪为寿，清宵桂花好。月殿转香风，云根长瑶草。金为碧海波，玉作青天道。万古镇扶疏，不逐秋风老。
大人生朝六首 其二 宜孙
作者：项安世
朝代：宋

晓锵环佩谒仙灵，退著班衣戏宁馨。帝所已开天佑节，新闱又拜老人星。为臣为子真逢运，斯万斯千并与龄。圣主萝图长奕奕，仙翁华发再青青。
大人生朝六首 其五 康孙
作者：项安世
朝代：宋

隔江遥望小蓬莱，满眼风光入寿杯。涌起涛江为玉酒，泻开东海作金罍。山龙恰为供香兽，桥鲤真堪截锦腮。雁字满天霞正赤，染成诗轴胜于坯。
大人生朝六首 其六 庠孙
作者：项安世
朝代：宋

角羁小小未多知，但识堆盘果实奇。星女机边榴粲粲，炎官伞底柿累累。绿皱紫壳如拳栗，玉液金肌似碗梨。愿得仙翁千岁寿，长分馀颗及孙儿。
大人生朝六首 其四 容孙
作者：项安世
朝代：宋

一年好景是重阳，萸紫樨红菊更黄。可但初旬堪落帽，不□二九再飞觞。芝书况有重重庆，桂种仍传衮衮芳。岁岁年年秋色里，玳筵红烛醉风光。
大人生朝六首·安世
作者：项安世
朝代：宋
体裁：七言律诗

一秋六诰入于门，总是君恩与父恩。拔起单贫新氏族，训开痴騃小儿孙。于今教养功都就，畴昔乡闾道愈尊。乐事满怀无一欠，只消长寿看仍昆。
大人生朝六首·安世
作者：项安世
朝代：宋

一秋六诰入于门，总是君恩与父恩。拔起单贫新氏族，训开痴騃小儿孙。于今教养功都就，畴昔乡闾道愈尊。乐事满怀无一欠，只消长寿看仍昆。晓锵环佩谒仙灵，退著班衣戏宁馨。帝所已开天佑节，新闱又拜老人星。为臣为子真逢运，斯万斯千并与龄。圣主萝图长奕奕，仙翁华发再青青。岧峣丹阙六龙飞，浩荡鸿私下九围。花结初颁红锦帙，宝香新拜绿荷衣。未曾贺刺周闾里，又报升柴享禁闱。千岁几番蒙帝泽，一年两度被恩辉。一年好景是重阳，萸紫樨红菊更黄。可但初旬堪落帽，不□二九再飞觞。芝书况有重重庆，桂种仍传衮衮芳。岁岁年年秋色里，玳筵红烛醉风光。隔江遥望小蓬莱，满眼风光入寿杯。涌起涛江为玉酒，泻开东海作金罍。山龙恰为供香兽，桥鲤真堪截锦腮。雁字满天霞正赤，染成诗轴胜于坯。角羁小小未多知，但识堆盘果实奇。星女机边榴粲粲，炎官伞底柿累累。绿皱紫壳如拳栗，玉液金肌似碗梨。愿得仙翁千岁寿，长分馀颗及孙儿。
大人生朝六首·宜孙
作者：项安世
朝代：宋

晓锵环佩谒仙灵，退着班衣戏宁馨。
帝所已开天佑节，新闱又拜老人星。
为臣为子真逢运，斯万斯千并与龄。
圣主萝图长奕奕，仙翁华髮再青青。
大人生朝六首·容孙
作者：项安世
朝代：宋

一年好景是重阳，萸紫樨红菊更黄。
可但初旬堪落帽，不□二九再飞觞。
芝书况有重重庆，桂种仍传衮衮芳。
岁岁年年秋色裏，玳筵红烛醉风光。
大人生朝六首·寅孙
作者：项安世
朝代：宋
体裁：七言律诗

岧峣丹阙六龙飞，浩荡鸿私下九围。花结初颁红锦帙，宝香新拜绿荷衣。未曾贺刺周闾里，又报升柴享禁闱。千岁几番蒙帝泽，一年两度被恩辉。
大人生朝六首·庠孙
作者：项安世
朝代：宋

角羁小小未多知，但识堆盘果实奇。
星女机边榴粲粲，炎官伞底柿纍纍。
绿皱紫殻如拳栗，玉液金肌似碗梨。
愿得仙翁千岁寿，长分余颗及孙儿。
大人生朝六首·康孙
作者：项安世
朝代：宋

隔江遥望小蓬莱，满眼风光入寿杯。
涌起涛江为玉酒，泻开东海作金罍。
山龙恰为供香兽，桥鲤真堪截锦腮。
鴈字满天霞正赤，染成诗轴胜于坯。
大旱小雨
作者：项安世
朝代：宋

白水连天九泽浑，平田五月献龟纹。北人未识黄梅雨，千里争占赤土云。稍觉丝丝来万弩，如闻隐隐动千军。夜窗一霎聊堪睡，未救田家卒岁勤。
大旱小雨·其一
作者：项安世
朝代：宋
体裁：七言绝句

白水连天九泽浑，平田五月献龟纹。北人未识黄梅雨，千里争占赤土云。
大旱小雨·其二
作者：项安世
朝代：宋

稍觉丝丝来万弩，如闻隐隐动千军。夜窗一霎聊堪睡，未救田家卒岁勤。
大旱小雨·其二
作者：项安世
朝代：宋

稍觉丝丝来万弩，如闻隠隠动千军。
夜窗一霎聊堪睡，未救田家卒岁勤。
大雨
作者：项安世
朝代：宋

闲裏光阴已自娱，近添衰病更宜居。
罗禽乐甚无宾客，庭草欣然罢吏胥。
一霎阴风催下箔，满堂流水唤开渠。
家童莫笑先生急，雨过先生缓有余。
大雨
作者：项安世
朝代：宋

闲里光阴已自娱，近添衰病更宜居。罗禽乐甚无宾客，庭草欣然罢吏胥。一霎阴风催下箔，满堂流水唤开渠。家童莫笑先生急，雨过先生缓有馀。
大雨破块而入书籍尽湿
作者：项安世
朝代：宋

容斋先生楚楼北，案上文书似山积。
夜来醉卧不知晓，骊龙翻空作戏剧。
巽二颠狂助叫号，吹下银河八千尺。
阿香寤起推云车，铁鼓金轮吼空壁。
先生鼻息正雷鸣，万状千声惊不得。
兴阑无奈此生何，喷入寒窗弄文墨。
海神推浪上蓬莱，天汉回波浸圭璧。
苏卿引水灌西周，柱下老君翻藏室。
子美多应是水仙，遗稿犹罹耒阳厄。
初疑汉室滥觞余，又如高凤堂中麦。
儿童见者各心惊，先生笑罢吟肩侧。
秦火虽焚道不焚，唐舟纵溺文难溺。
摸索枯肠问雨师，奈我胸中真六籍。
大雨破块而入书籍尽湿
作者：项安世
朝代：宋

容斋先生楚楼北，案上文书似山积。夜来醉卧不知晓，骊龙翻空作戏剧。巽二颠狂助叫号，吹下银河八千尺。阿香寤起推云车，铁鼓金轮吼空壁。先生鼻息正雷鸣，万状千声惊不得。兴阑无奈此生何，喷入寒窗弄文墨。海神推浪上蓬莱，天汉回波浸圭璧。苏卿引水灌西周，柱下老君翻藏室。子美多应是水仙，遗稿犹罹耒阳厄。初疑汉室滥觞馀，又如高凤堂中麦。儿童见者各心惊，先生笑罢吟肩侧。秦火虽焚道不焚，唐舟纵溺文难溺。摸索枯肠问雨师，奈我胸中真六籍。
大雪同官皆不入独坐道山简南湖张直阁
作者：项安世
朝代：宋

久矣招渠不受催，忽然过我已佳哉。
更于羣玉峯峦裏，拣得孤吟时节来。
入竹叶间添茗供，点梅梢上献诗材。
箇般清绝今谁有，未必南湖此日开。
大雪同官皆不入独坐道山简南湖张直阁
作者：项安世
朝代：宋

久矣招渠不受催，忽然过我已佳哉。更于群玉峰峦里，拣得孤吟时节来。入竹叶间添茗供，点梅梢上献诗材。个般清绝今谁有，未必南湖此日开。
大风中登长桥
作者：项安世
朝代：宋
体裁：七言律诗

又拖筇杖过垂虹，粉柱丹梁五十洪。云气深深笼薄日，波声浩浩鼓长风。客船破胆经塘石，渔艇轻生逐钓筒。欲访三高无处问，悠悠千古见冥鸿。
天申节锡宴戴花
作者：项安世
朝代：宋

泥金捻铁缀花枝，浅白深红映酒卮。
回首琼林真一梦，插花还似去年时。
天申节锡宴戴花
作者：项安世
朝代：宋

泥金撚铁缀花枝，浅白深红映酒卮。回首琼林真一梦，插花还似去年时。
天阴欲雪
作者：项安世
朝代：宋
体裁：七言绝句

仰天再拜乞冬晴，十县租人要入城。些子中间私意处，此身方在客中行。
失题
作者：项安世
朝代：宋

日暮歌碧云，天寒思修竹。
佳人不可见，景入山更绿。
失题
作者：项安世
朝代：宋

日暮歌碧云，天寒思脩竹。佳人不可见，景入山更绿。
失题
作者：项安世
朝代：宋
体裁：七言绝句

梦回似觉前身误，蜕罢便寻芳草吟。吟到夕阳人不恨，满怀风露本无心。
失题
作者：项安世
朝代：宋

肇开苕霅葬斯文，从此新安族望分。
抵角烟寒山烈烈，梅溪风切水沄沄。
何人可志林宗墓，他日应寻董相坟。
桃李无言蹊自远，五湖清泪湿春云。
失题
作者：项安世
朝代：宋

肇开苕霅葬斯文，从此新安族望分。牴角烟寒山烈烈，梅溪风切水沄沄。何人可志林宗墓，他日应寻董相坟。桃李无言蹊自远，五湖清泪湿春云。
头颅四十有感
作者：项安世
朝代：宋
体裁：七言律诗

学古光阴惜寸分，济时心胆慕华勋。少年有意不称意，暮景欲云何所云。行矣未能真不惑，归与长恐遂无闻。朝来不敢看清镜，怕有轻霜下碧云。
夹得胡仲芳诗次韵
作者：项安世
朝代：宋

天遣清明作小寒，人从赤壁上青山。颇宜书更形骸外，赖有诗犹意气间。一日水程无几住，百篇火急莫令悭。杖藜径入渔樵去，从此因君得往还。
夹得胡仲芳诗次韵
作者：项安世
朝代：宋

天遣清明作小寒，人从赤壁上青山。
颇宜书更形骸外，頼有诗犹意气间。
一日水程无几住，百篇火急莫令悭。
杖藜径入渔樵去，从此因君得往还。
妻兄任以道生朝
作者：项安世
朝代：宋

月律从渠大小旬，先生随意作生辰。以谦自养何嫌晦，与复俱来特地新。千岁日将宫线数，五方云作寿香陈。葭灰寂寞今无赖，拟向黄钟托此身。
妻兄任以道生朝
作者：项安世
朝代：宋

月律从渠大小旬，先生随意作生辰。
以谦自养何嫌晦，与復俱来特地新。
千岁日将宫綫数，五方云作寿香陈。
葭灰寂寞今无頼，拟向黄钟託此身。
孱陵道中
作者：项安世
朝代：宋

草冷霜融晚，天寒日出迟。
乱鸦鸣古柳，独犬吠疎篱。
岁暮方为客，身閒岂有期。
一生村疃裏，羡杀牧牛儿。
孱陵道中
作者：项安世
朝代：宋

草冷霜融晚，天寒日出迟。乱鸦鸣古柳，独犬吠疏篱。岁暮方为客，身閒岂有期。一生村疃里，羡杀牧牛儿。
守岁
作者：项安世
朝代：宋

人情怜旧复怜新，扰扰通宵杂笑嚬。炷蜡煎膏留漏箭，买椒沽酒办厨珍。一声竹里千家晓，百和香中九陌春。莫道病夫无节序，明朝清镜满梳银。大家投辖驻年先，共判今宵一醉长。不管栖禽惊列炬，且倾浮蚁尽馀觞。茶馗已作当关面，花柳谁知惜别肠。看取平生双鬓发，也随新岁著新霜。
守岁·其一
作者：项安世
朝代：宋

人情怜旧复怜新，扰扰通宵杂笑嚬。炷蜡煎膏留漏箭，买椒沽酒办厨珍。一声竹里千家晓，百和香中九陌春。莫道病夫无节序，明朝清镜满梳银。
守岁·其一
作者：项安世
朝代：宋

人情怜旧復怜新，扰扰通宵杂笑嚬。
炷蜡煎膏留漏箭，买椒沽酒办厨珍。
一声竹裏千家晓，百和香中九陌春。
莫道病夫无节序，明朝清镜满梳银。
守岁·其二
作者：项安世
朝代：宋

大家投辖驻年先，共判今宵一醉长。
不管栖禽惊列炬，且倾浮蚁尽余觞。
茶馗已作当关面，花柳谁知惜别肠。
看取平生双鬓髮，也随新岁着新霜。
守岁·其二
作者：项安世
朝代：宋

大家投辖驻年先，共判今宵一醉长。不管栖禽惊列炬，且倾浮蚁尽馀觞。茶馗已作当关面，花柳谁知惜别肠。看取平生双鬓发，也随新岁著新霜。
安园送春三首
作者：项安世
朝代：宋

春归重到是何时，满劝教渠醉似泥。长短亭前芳草满，醉中归去路应迷。未信飞花取次空，绕园千步觅春风。元来都在榴花上，百摺芳心一并红。春风从此不须归，伴我逍遥更莫疑。閒事胸中无一点，相看日日是春时。
安园送春三首·其一
作者：项安世
朝代：宋
体裁：七言绝句

春归重到是何时，满劝教渠醉似泥。长短亭前芳草满，醉中归去路应迷。
安园送春三首·其三
作者：项安世
朝代：宋
体裁：七言绝句

春风从此不须归，伴我逍遥更莫疑。閒事胸中无一点，相看日日是春时。
安园送春三首·其二
作者：项安世
朝代：宋

未信飞花取次空，绕园千步觅春风。元来都在榴花上，百摺芳心一并红。
安园送春三首·其二
作者：项安世
朝代：宋

未信飞花取次空，遶园千步觅春风。
元来都在榴花上，百摺芳心一併红。
宋帅招李大著陈提刑同饭
作者：项安世
朝代：宋
体裁：七言律诗

龙蟠凤举玉霄傍，肯为南公下石梁。人识子文新政事，家传宋玉旧文章。断无横吏惊庞俗，时有书生近燕堂。二客风流俱令上，独惭歌市接舆狂。
宋帅移厨就市楼并饭胡黎州
作者：项安世
朝代：宋
体裁：七言律诗

天明喜气满沙头，小队行厨下楚楼。太白稳归云阙去，德星聊向雪山游。澹翁不为重溟怯，令子何辞九折愁。荣杀上官穷观主，助公持酒记觥筹。
宣帝
作者：项安世
朝代：宋

宣皇开口嫌俗儒，要知不是憎诗书。
多文少实果何取，国家弃尔如粪土。
卓然高见亦大奇，惩羹不谓真吹虀。
汉家德意自此尽，王业岂是元成衰。
宣帝
作者：项安世
朝代：宋

宣皇开口嫌俗儒，要知不是憎诗书。多文少实果何取，国家弃尔如粪土。卓然高见亦大奇，惩羹不谓真吹齑。汉家德意自此尽，王业岂是元成衰。
宿东林寺
作者：项安世
朝代：宋

借宅星江上，山南已遍寻。
犹余湓浦路，未快白公心。
属国陈三表，归帆拂二林。
远师堂上酒，可以恣狂吟。
宿东林寺
作者：项安世
朝代：宋

借宅星江上，山南已遍寻。犹馀湓浦路，未快白公心。属国陈三表，归帆拂二林。远师堂上酒，可以恣狂吟。
宿云门寺赠张武子
作者：项安世
朝代：宋
体裁：七言绝句

绝怜雪屋张居士，日日空墙挂食箪。吟到古人辛苦处，囊中不得一钱看。
宿巴羊峡
作者：项安世
朝代：宋
体裁：七言绝句

夜榜巴羊听水声，江南幽梦到吴屏。贺家湖上黄梅雨，四面荷香入画舲。
宿建康府沙河夹
作者：项安世
朝代：宋

晚风横起沙河夹，落日正明瓜步山。
夹裏人家似苕霅，稻田荷荡水云间。
宿建康府沙河夹
作者：项安世
朝代：宋

晚风横起沙河夹，落日正明瓜步山。夹里人家似苕霅，稻田荷荡水云间。
寄南唐吴监岳兼白鹿书院
作者：项安世
朝代：宋
体裁：七言律诗

诛茅一亩竹三椽，绕舍畦蔬满屋荃。掷廪峰前新庙令，勘书台上老儒仙。西山草木归吟藁，东汇烟云入瓮天。合与平庵管风月，便称行守莫称权。
寄友
作者：项安世
朝代：宋
体裁：古风

君为閒客过登朝，我车日过南湖桥。听君论诗发幽秘，问君索酒浇岧峣。谁将君赋告天子，武皇夜唤相如起。明朝车马满街来，从此相望隔湖水。欲往从君足似挛，马嘶仆顾不能前。时凭栩栩枝头梦，往看娟娟池上莲。诗盟扫地心如失，酒债无钱甘首疾。绿杨门巷过春风，粉箨园林空夏日。半年不奈此悲凉，无计挽君归野塘。不如我自解章绂，却为閒客来君傍。饮竭君家酒千斛，吟尽君家纸千轴。醉中扶上木兰舟，秋浦月明秋水绿。
寄承甫兄
作者：项安世
朝代：宋
体裁：七言律诗

不见夫君岁月过，举头相望隔山河。人来人去书长到，江北江南情若何。铁砚功名当自许，锦囊诗句不须多。家风正待吾曹振，莫漫寻常费琢磨。
寄湖北张总领六绝句
作者：项安世
朝代：宋

故人天上厌晨趋，走向人间看五湖。已煮太湖东畔海，更飞青草北边刍。六千里楚旧堂堂，六十年来尔许荒。败券殃民为第一，诸馀报发总寻常。只道军储入较量，谁知民命更禁当。增钱新有梁肤使，破产旧遭周侍郎。券贱官家币日轻，券高民失旧家生。靴中运指何年了，一度称提一度惊。杭州之券每新抄，行地仍宽价自豪。不出荆州三十载，烂如袍絮若为高。吴楚如今共一天，两州分券亦堪怜。若教尽展杭州券，应不秤提自直钱。
寄湖北张总领六绝句·其一
作者：项安世
朝代：宋

故人天上厌晨趋，走向人间看五湖。已煮太湖东畔海，更飞青草北边刍。
寄湖北张总领六绝句·其一
作者：项安世
朝代：宋

故人天上厌晨趋，走向人间看五湖。
已煮太湖东畔海，更飞青草北边蒭。
寄湖北张总领六绝句·其三
作者：项安世
朝代：宋
体裁：七言绝句

只道军储入较量，谁知民命更禁当。增钱新有梁肤使，破产旧遭周侍郎。
寄湖北张总领六绝句·其二
作者：项安世
朝代：宋

六千里楚旧堂堂，六十年来尔许荒。
败券殃民为第一，诸余报发总寻常。
寄湖北张总领六绝句·其二
作者：项安世
朝代：宋

六千里楚旧堂堂，六十年来尔许荒。败券殃民为第一，诸馀报发总寻常。
寄湖北张总领六绝句·其五
作者：项安世
朝代：宋
体裁：七言绝句

杭州之券每新抄，行地仍宽价自豪。不出荆州三十载，烂如袍絮若为高。
寄湖北张总领六绝句·其六
作者：项安世
朝代：宋
体裁：七言绝句

吴楚如今共一天，两州分券亦堪怜。若教尽展杭州券，应不秤提自直钱。
寄湖北张总领六绝句·其四
作者：项安世
朝代：宋
体裁：七言绝句

券贱官家币日轻，券高民失旧家生。靴中运指何年了，一度称提一度惊。
寄潘致虚
作者：项安世
朝代：宋
体裁：五言律诗

长忆潘居士，相望今几州。生涯温饱未，故旧往还不。问讯凭双鲤，观身渺一沤。湖南元好住，吾欲具扁舟。
寄罗主管四首
作者：项安世
朝代：宋

四海罗夫子，乾坤识此心。貌真南似北，人是古居今。老大胸怀苦，优游岁月深。诸公用之武，莫待二毛侵。把酒东南望，关心歙水边。三君同别我，小友不论年。贾虎风行地，王珠月映川。州人亦惊倒，此客定能贤。可惜经年别，都能两日留。别来长似梦，书到暂忘忧。老子无公事，长安足俊游。时时论人物，江汉有轻沤。客有甄卿子，师行八面奇。谈禅兼学道，爱酒更能诗。闻说今同事，长怀旧接辞。无人自娱戏，多病欠医治。
寄罗主管四首
作者：项安世
朝代：宋

客有甄卿子，师行八面奇。
谈禅兼学道，爱酒更能诗。
闻说今同事，长怀旧接辞。
无人目娱戏，多病欠医治。
寄罗主管四首·其一
作者：项安世
朝代：宋

四海罗夫子，乾坤识此心。貌真南似北，人是古居今。老大胸怀苦，优游岁月深。诸公用之武，莫待二毛侵。
寄罗主管四首·其一
作者：项安世
朝代：宋

四海罗夫子，干坤识此心。
貌真南似北，人是古居今。
老大胸怀苦，优游岁月深。
诸公用之武，莫待二毛侵。
寄罗主管四首·其三
作者：项安世
朝代：宋
体裁：五言律诗

可惜经年别，都能两日留。别来长似梦，书到暂忘忧。老子无公事，长安足俊游。时时论人物，江汉有轻沤。
寄罗主管四首·其二
作者：项安世
朝代：宋
体裁：五言律诗

把酒东南望，关心歙水边。三君同别我，小友不论年。贾虎风行地，王珠月映川。州人亦惊倒，此客定能贤。
寄罗主管四首·其四
作者：项安世
朝代：宋
体裁：五言律诗

客有甄卿子，师行八面奇。谈禅兼学道，爱酒更能诗。闻说今同事，长怀旧接辞。无人自娱戏，多病欠医治。
寄罗机宜竟陵督捕六首
作者：项安世
朝代：宋

飐飐旌旗出郭，轰轰雷电奔空。一夜楚江风雨，千岩万壑流通。共是天家赤子，可怜地上游魂。去草固嫌滋蔓，遏流须藉澄冰。万仞山根蝼蚁，千车辙底螳螂。不怕麷蕡婴刃，只忧玉石焚冈。只合笑谈油幕，亦烦亲拥雕戈。小试异时颇牧，要观方略如何。好把从军乐事，新诗细入邮筒。我亦平生湖海，日来颇困头风。已赋阳台行雨，还看梦泽连云。为问当时平土，如今多少耕耘。
寄罗机宜竟陵督捕六首·其一
作者：项安世
朝代：宋
体裁：六言诗

飐飐旌旗出郭，轰轰雷电奔空。一夜楚江风雨，千岩万壑流通。
寄罗机宜竟陵督捕六首·其三
作者：项安世
朝代：宋

万仞山根蝼蚁，千车辙底螳蜋。
不怕麷蕡婴刃，只忧玉石焚冈。
寄罗机宜竟陵督捕六首·其三
作者：项安世
朝代：宋

万仞山根蝼蚁，千车辙底螳螂。不怕麷蕡婴刃，只忧玉石焚冈。
寄罗机宜竟陵督捕六首·其二
作者：项安世
朝代：宋
体裁：六言诗

共是天家赤子，可怜地上游魂。去草固嫌滋蔓，遏流须藉澄冰。
寄罗机宜竟陵督捕六首·其五
作者：项安世
朝代：宋
体裁：六言诗

好把从军乐事，新诗细入邮筒。我亦平生湖海，日来颇困头风。
寄罗机宜竟陵督捕六首·其六
作者：项安世
朝代：宋
体裁：六言诗

已赋阳台行雨，还看梦泽连云。为问当时平土，如今多少耕耘。
寄罗机宜竟陵督捕六首·其四
作者：项安世
朝代：宋

只合笑谈油幕，亦烦亲拥琱戈。
小试异时颇牧，要观方畧如何。
寄罗机宜竟陵督捕六首·其四
作者：项安世
朝代：宋

只合笑谈油幕，亦烦亲拥雕戈。小试异时颇牧，要观方略如何。
寄胥直夫
作者：项安世
朝代：宋
体裁：五言律诗

江上岁云暮，风波无定时。天寒归鹤早，水阔到船迟。老去颇谙事，病来仍废诗。愿君逢驿使，寄赠小梅枝。
寄赵帐干
作者：项安世
朝代：宋
体裁：七言绝句

晦明风雨朝朝出，远近高低寺寺行。汉体八分唐七字，王孙题处总关情。
寄郑荐玉
作者：项安世
朝代：宋
体裁：七言律诗

郑公身与我同寒，陆子泉头隔几山。为客盖头无一瓦，何时开眼见千间。非干世俗人情薄，自是书生命运悭。三邑未随燔肉废，先师心事几曾还。
寄韩丈
作者：项安世
朝代：宋
体裁：五言律诗

送别扁舟上，相望一水间。酒杯思共把，棋局定长閒。雅量容陂阔，私心岂石顽。梦随沤鸟去，时过紫金山。
寄韩丈兄弟
作者：项安世
朝代：宋

兄弟真连璧，文章自一家。祠庭聊燕息，使节最光华。后会春应好，相思日又斜。遥知北堂上，把酒插梅花。岁月惊游子，江山隔故园。感时虽有恨，适意自忘言。土锉晨炊饭，茅檐昼负暄。病来诗思减，东望想词源。
寄韩丈兄弟·其一
作者：项安世
朝代：宋
体裁：五言律诗

兄弟真连璧，文章自一家。祠庭聊燕息，使节最光华。后会春应好，相思日又斜。遥知北堂上，把酒插梅花。
寄韩丈兄弟·其二
作者：项安世
朝代：宋
体裁：五言律诗

岁月惊游子，江山隔故园。感时虽有恨，适意自忘言。土锉晨炊饭，茅檐昼负暄。病来诗思减，东望想词源。
寄题临江徐氏海棠巢
作者：项安世
朝代：宋

红锦山颠着醉眸，赤栏桿外数花头。
烟中月下看不足，叶裏花间睡即休。
迷住子规疑蜀国，归来黄鹄认柯邱。
他时我与君为对，莲叶中间作钓舟。
寄题临江徐氏海棠巢
作者：项安世
朝代：宋

红锦山颠著醉眸，赤栏杆外数花头。烟中月下看不足，叶里花间睡即休。迷住子规疑蜀国，归来黄鹄认柯邱。他时我与君为对，莲叶中间作钓舟。
寄题吴氏社仓
作者：项安世
朝代：宋
体裁：七言律诗

淹剧无悰易怆神，社仓新记重关心。前朝诏在恩沦骨，遗老书存泪满襟。永念君仁多善稼，肯因师死下乔林。皇天老眼明于镜，勉植书楼万桂阴。
寄题四川总饷陈郎中筹边堂
作者：项安世
朝代：宋

四寸红牙一幄筹，万山牛马去如流。天西日落长安近，塞外云开滴博收。草奏隃麋宫墨重，谈兵鸡舌宝香浮。都将湖海元龙气，压倒文饶百尺楼。四万黄金六出奇，家藏犬豹虎龙机。古传财赏军能壮，今见樵苏士不饥。借得留侯千里箸，扫平冒顿五方围。归朝不肯谈前事，问谷和钱却道非。
寄题四川总饷陈郎中筹边堂·其一
作者：项安世
朝代：宋

四寸红牙一幄筹，万山牛马去如流。
天西日落长安近，塞外云开滴博收。
草奏隃麋宫墨重，谈兵鷄舌宝香浮。
都将湖海元龙气，压倒文饶百尺楼。
寄题四川总饷陈郎中筹边堂·其一
作者：项安世
朝代：宋

四寸红牙一幄筹，万山牛马去如流。天西日落长安近，塞外云开滴博收。草奏隃麋宫墨重，谈兵鸡舌宝香浮。都将湖海元龙气，压倒文饶百尺楼。
寄题四川总饷陈郎中筹边堂·其二
作者：项安世
朝代：宋
体裁：七言律诗

四万黄金六出奇，家藏犬豹虎龙机。古传财赏军能壮，今见樵苏士不饥。借得留侯千里箸，扫平冒顿五方围。归朝不肯谈前事，问谷和钱却道非。
寄题荆南王君行牧斋
作者：项安世
朝代：宋

千斤黑牸将黄犊，八岁山童手坚竹。呵牛行前童御之，坤艮为谦直初六。夷山入地山已庳，微阴更在山之麓。观爻玩象谦复谦，不待占辞意先足。姬公作繇更何言，利用直堪航四渎。虽然用著体未明，后学相寻谁与告。拳拳鲁叟重抽关，此路欲行须自牧。有如子稚母更柔，弭耳阿童惟所逐。晓随鞭影上冈峦，暮载歌声返茅屋。不知身大童子小，但觉气和情性熟。王郎于我丈人行，少秉谦爻晚尤笃。自称身是牧牛人，不向天家请官粟。书来蜀道告我言，牧事年来有条目。成时直到东家矩，造端先自西邻牿。邪闲诚存定章程，石确龙潜防反覆。已将四语了卿法，更用一言从我卜。我生冉冉向无闻，此事骎骎下乔木。三年道路寡师友，万里奔驰妨诵读。角羁闻道老无成，此语最悲那可复。急须水落下夔门，走向牧斋听一曲。
寄题荆南王君行牧斋
作者：项安世
朝代：宋

千斤黑牸将黄犊，八岁山童手坚竹。
呵牛行前童御之，坤艮为谦直初六。
夷山入地山已庳，微阴更在山之麓。
观爻玩象谦復谦，不待占辞意先足。
姬公作繇更何言，利用直堪航四渎。
虽然用着体未明，后学相寻谁与告。
拳拳鲁叟重抽关，此路欲行须自牧。
有如子稚母更柔，弭耳阿童惟所逐。
晓随鞭影上冈峦，暮载歌声返茅屋。
不知身大童子小，但觉气和情性熟。
王郎于我丈人行，少秉谦爻晚尤笃。
自称身是牧牛人，不向天家请官粟。
书来蜀道告我言，牧事年来有条目。
成时直到东家矩，造端先自西邻牿。
邪闲诚存定章程，石确龙潜防反覆。
已将四语了卿法，更用一言从我卜。
我生冉冉向无闻，此事骎骎下乔木。
三年道路寡师友，万里奔驰妨诵读。
角羁闻道老无成，此语最悲那可復。
急须水落下夔门，走向牧斋听一曲。
寄题郑氏坟亭
作者：项安世
朝代：宋

不识亭前路，应知孝子情。未甘黄壤隔，犹共白云横。好在当时意，端从苦处生。愿言珍体发，圣学待深评。
寄题郑氏坟亭
作者：项安世
朝代：宋

不识亭前路，应知孝子情。
未甘黄壤隔，犹共白云横。
好在当时意，端从苦处生。
愿言珍体髮，圣学待深评。
寄高象州
作者：项安世
朝代：宋

闻向君王乞象州，只贪州宅有高楼。
山西日薄都无瘴，海外风来早见秋。
蟋蟀已非今角匠，鹧鸪犹是旧亭侯。
南崖石壁宽多少，题徧新诗意未休。
寄高象州
作者：项安世
朝代：宋

闻向君王乞象州，只贪州宅有高楼。山西日薄都无瘴，海外风来早见秋。蟋蟀已非今角匠，鹧鸪犹是旧亭侯。南崖石壁宽多少，题遍新诗意未休。
寅子生朝寄以蜀果
作者：项安世
朝代：宋

老来夫妇喜如颠，遥举生朝白玉船。多作时文充上赋，深持伪学继家传。九年伏枕吾何恨，五子通经汝更专。嘉实送将知有意，且须成熟味方全。
寅子生朝寄以蜀果
作者：项安世
朝代：宋

老来夫妇喜如颠，遥举生朝白玉船。
多作时文充上赋，深持僞学继家传。
九年伏枕吾何恨，五子通经汝更专。
嘉实送将知有意，且须成熟味方全。
富阳道中
作者：项安世
朝代：宋

此生湖海惯漂浮，黄鹤垂虹已倦游。
七载云门穿布袜，今年严濑着羊裘。
戴溪亭外天台路，扬子江头滟滪舟。
欲跨祁连窥瀚海，只今谁是冠军侯。
富阳道中
作者：项安世
朝代：宋

此生湖海惯漂浮，黄鹤垂虹已倦游。七载云门穿布袜，今年严濑著羊裘。戴溪亭外天台路，扬子江头滟滪舟。欲跨祁连窥瀚海，只今谁是冠军侯。
富阳道中二首
作者：项安世
朝代：宋

云破天开雪欲晴，橹声争出满江鸣。牵绳直上高崖去，想见瞿塘百丈行。一带江流两岸山，玉花珠髻满云鬟。一声鸣橹俱回首，小杜舟中醉眼看。
富阳道中二首·其一
作者：项安世
朝代：宋
体裁：古风

云破天开雪欲晴，橹声争出满江鸣。牵绳直上高崖去，想见瞿塘百丈行。
富阳道中二首·其二
作者：项安世
朝代：宋
体裁：古风

一带江流两岸山，玉花珠髻满云鬟。一声鸣橹俱回首，小杜舟中醉眼看。
富阳道中早行
作者：项安世
朝代：宋
体裁：七言律诗

山腰宿雾远模糊，水面柔云近有无。青女妆成连夜粉，鲛人啼尽一川珠。阳光稍稍褰层箔，春色徐徐展画图。试向东风揩病目，驾天青浪麦平铺。
寒塘洑望黄罴岭
作者：项安世
朝代：宋
体裁：五言律诗

忆上黄罴岭，年时白汗倾。如今青箬底，卧看黑云生。山骨穿江过，岩头夹岸狞。似嗔舟楫驶，故作石滩鸣。
寒栖馆
作者：项安世
朝代：宋
体裁：五言绝句

云壑有仙儒，同居不同道。相与共寒暄，何劳问修夭。
寒食哭承甫兄墓
作者：项安世
朝代：宋

半世驱驰未白头，无穷心事等闲休。生前可是门阑盛，身后宁知祸患稠。雄凤已将凰共隐，灵椿仍与桂同秋。茫茫三海连东漕，不尽重云片雁愁。
寒食哭承甫兄墓
作者：项安世
朝代：宋

半世驱驰未白头，无穷心事等闲休。
生前可是门阑盛，身后宁知祸患稠。
雄凤已将凰共隠，灵椿仍与桂同秋。
茫茫三海连东漕，不尽重云片雁愁。
寒食夜对月
作者：项安世
朝代：宋

朱公自有五湖天，介子何须九县田。
无限东风原上泪，尽输西子月中舩。
梨花自怯嫦娥白，秋影终随永夜偏。
江海归来无赐火，幸分光彩到愁边。
寒食夜对月
作者：项安世
朝代：宋

朱公自有五湖天，介子何须九县田。无限东风原上泪，尽输西子月中船。梨花自怯嫦娥白，鞦影终随永夜偏。江海归来无赐火，幸分光彩到愁边。
寒食有怀楚都
作者：项安世
朝代：宋
体裁：五言律诗

北土重寒食，东风吹故都。不知清野后，还有踏青无。荻笋烹鱼美，萎蒿裹饭腴。异乡悲节物，归梦速樯乌。
寒食舆病上冢道中即事
作者：项安世
朝代：宋

二年不踏长堤路，十里春风只如故。高高下下桃李坡，整整斜斜杨柳渡。花飞絮走君莫惊，燕语莺啼方好声。满地绿阴无限句，际天幽草几多情。
寒食舆病上冢道中即事
作者：项安世
朝代：宋

二年不踏长堤路，十里春风只如故。
高高下下桃李坡，整整斜斜杨柳渡。
花飞絮走君莫惊，燕语鶑啼方好声。
满地绿阴无限句，际天幽草几多情。
寒食舆病至城西再续去年之咏
作者：项安世
朝代：宋
体裁：古风

冉冉飞来红杏雨，又到去年花落处。花今落惯已如常，莫怪春归春不语。却思天女染春时，弄粉调朱傅绿枝。只见插花人似锦，谁知当日手如龟。
寒食道中
作者：项安世
朝代：宋

儿时只愿春长早，老去始知春要老。人老高低事事谙，春深远近家家好。莺来燕去总关天，絮起萍浮俱合道。浪将开落恼閒心，却恨少年何草草。
寒食道中
作者：项安世
朝代：宋

儿时只愿春长早，老去始知春要老。
人老高低事事谙，春深远近家家好。
鶑来燕去总关天，絮起萍浮俱合道。
浪将开落恼閒心，却恨少年何草草。
寒食道中
作者：项安世
朝代：宋
体裁：七言律诗

秋千飞去过墙枝，风乙归来矮屋楣。春色一如前度晚，鬓毛多似去年衰。碧云莫唱愁红曲，黄鸟休歌代木诗。方寸不禁如许思，门前杨柳正开眉。
寒食风雨中过南湖
作者：项安世
朝代：宋

风雨春无绪，人家食併寒。
一年佳节过，五字小诗难。
开户桃花笑，倾杯竹叶干。
听人谈异俗，为尔慰愁端。
寒食风雨中过南湖
作者：项安世
朝代：宋

风雨春无绪，人家食并寒。一年佳节过，五字小诗难。开户桃花笑，倾杯竹叶乾。听人谈异俗，为尔慰愁端。
对月
作者：项安世
朝代：宋
体裁：五言律诗

少日曾相识，重来有故情。殷勤前度月，依旧向人明。扰扰魄生死，区区轮满盈。何如长半掩，万古不西倾。
对雪呈判府周丞相
作者：项安世
朝代：宋

燮调曾转九重天，偃息何难十国连。
坐遣朝云将朔雪，一清瘴雨与蛮烟。
丰年预见宽心曲，俭俗能忘念目前。
更想朝来穷巷裏，闭门高卧有遗贤。
对雪呈判府周丞相
作者：项安世
朝代：宋

燮调曾转九重天，偃息何难十国连。坐遣朝云将朔雪，一清瘴雨与蛮烟。丰年预见宽心曲，俭俗能忘念目前。更想朝来穷巷里，闭门高卧有遗贤。
寿司马夫人二首
作者：项安世
朝代：宋

起居大国太夫人，玉带金鱼两相门。岁有万千宜寿母，人生七十见重孙。古来此事犹稀有，帝所如今亦预恩。应是前宵度河汉，独乘飞驭下昆崙。秋风庭院忽生春，请说庭前祝寿人。卿月已升仙掌露，郎星初见宰官身。九霞酝就金尊满，四世孙看玉砌新。待得蓬莱更清浅，人间谁复数灵椿。
寿司马夫人二首·其一
作者：项安世
朝代：宋
体裁：七言律诗

起居大国太夫人，玉带金鱼两相门。岁有万千宜寿母，人生七十见重孙。古来此事犹稀有，帝所如今亦预恩。应是前宵度河汉，独乘飞驭下昆崙。
寿司马夫人二首·其二
作者：项安世
朝代：宋

秋风庭院忽生春，请说庭前祝寿人。卿月已升仙掌露，郎星初见宰官身。九霞酝就金尊满，四世孙看玉砌新。待得蓬莱更清浅，人间谁复数灵椿。
寿司马夫人二首·其二
作者：项安世
朝代：宋

秋风庭院忽生春，请说庭前祝寿人。
卿月已昇仙掌露，郎星初见宰官身。
九霞醖就金尊满，四世孙看玉砌新。
待得蓬莱更清浅，人间谁復数灵椿。
寿母生朝
作者：项安世
朝代：宋
体裁：七言律诗

油河会散恰盈旬，春水痕生又浃辰。堂上画图星欲动，夜来银烛火犹新。江汀花草香风满，儿女孙曾乐事频。海燕长随生日到，是渠三岛十洲人。
寿母生朝四首
作者：项安世
朝代：宋

堂成初见画檐新，碧瓦翚飞上綵云。三尺宝台蒙锦帕，白狻猊顶翠氤氲。荪襦兰佩拥萱阶，绿发朱颜照酒杯。九十九洲春色里，老人星动寿筵开。良辰好景占年年，画烛浓香醉玉船。天上月圆三夜后，人间春到万花边。儿孙遥指菊花辰，自讼庵中庆诞人。也向此旬同此日，八千秋对八千春。
寿母生朝四首·其一
作者：项安世
朝代：宋
体裁：七言绝句

堂成初见画檐新，碧瓦翚飞上綵云。三尺宝台蒙锦帕，白狻猊顶翠氤氲。
寿母生朝四首·其三
作者：项安世
朝代：宋
体裁：七言绝句

良辰好景占年年，画烛浓香醉玉船。天上月圆三夜后，人间春到万花边。
寿母生朝四首·其二
作者：项安世
朝代：宋

荪襦兰佩拥萱阶，绿发朱颜照酒杯。九十九洲春色里，老人星动寿筵开。
寿母生朝四首·其二
作者：项安世
朝代：宋

荪襦兰佩拥萱阶，绿髮朱颜照酒杯。
九十九洲春色裏，老人星动寿筵开。
寿母生朝四首·其四
作者：项安世
朝代：宋
体裁：七言绝句

儿孙遥指菊花辰，自讼庵中庆诞人。也向此旬同此日，八千秋对八千春。
寿王尚书二首
作者：项安世
朝代：宋

前年革履下星辰，那料如今更有春。几为拜雩成俯膝，可辞持酒劳燋唇。田家有喜新收麦，老子无何忽念莼。欲去强留天意切，玉堂清夜出丝纶。去年曾赋泰山高，祇识君侯一味豪。稍稍近能窥雾豹，堂堂元不挂秋毫。直将空洞容君辈，从使参军似马曹。此世此途荆棘久，借公馀勇为除薅。
寿王尚书二首·其一
作者：项安世
朝代：宋
体裁：七言律诗

前年革履下星辰，那料如今更有春。几为拜雩成俯膝，可辞持酒劳燋唇。田家有喜新收麦，老子无何忽念莼。欲去强留天意切，玉堂清夜出丝纶。
寿王尚书二首·其二
作者：项安世
朝代：宋

去年曾赋泰山高，祇识君侯一味豪。
稍稍近能窥雾豹，堂堂元不挂秋毫。
直将空洞容君辈，从使参军似马曹。
此世此途荆棘久，借公余勇为除薅。
寿王尚书二首·其二
作者：项安世
朝代：宋

去年曾赋泰山高，祇识君侯一味豪。稍稍近能窥雾豹，堂堂元不挂秋毫。直将空洞容君辈，从使参军似马曹。此世此途荆棘久，借公馀勇为除薅。
寿邱安抚二首
作者：项安世
朝代：宋

湖上高荷五月凉，云间三五桂华香。蒲葵影里民无暑，飞镜光中吏有霜。日近天申才半浃，阳居大夏恰中央。定扶真主开炎运，雪耻归来报上皇。当年诏使再来时，物色依人喜可知。萱麝半黄宜寿母，箨龙新绿见孙枝。清香画戟沈沈处，永日薰风细细吹。阁上南山青不尽，一杯相属寿无期。
寿邱安抚二首·其一
作者：项安世
朝代：宋

湖上高荷五月凉，云间三五桂华香。
蒲葵影裏民无暑，飞镜光中吏有霜。
日近天申纔半浃，阳居大夏恰中央。
定扶真主开炎运，雪耻归来报上皇。
寿邱安抚二首·其一
作者：项安世
朝代：宋

湖上高荷五月凉，云间三五桂华香。蒲葵影里民无暑，飞镜光中吏有霜。日近天申才半浃，阳居大夏恰中央。定扶真主开炎运，雪耻归来报上皇。
寿邱安抚二首·其二
作者：项安世
朝代：宋

当年诏使再来时，物色依人喜可知。
萱麝半黄宜寿母，箨龙新绿见孙枝。
清香画戟沈沈处，永日熏风细细吹。
阁上南山青不尽，一杯相属寿无期。
寿邱安抚二首·其二
作者：项安世
朝代：宋

当年诏使再来时，物色依人喜可知。萱麝半黄宜寿母，箨龙新绿见孙枝。清香画戟沈沈处，永日薰风细细吹。阁上南山青不尽，一杯相属寿无期。
将往襄阳一日大雨
作者：项安世
朝代：宋
体裁：七言绝句

谁报江神我欲西，怕传新句落檀溪。江头一雨泥三尺，车没双轮马没蹄。
将至浯溪简同行
作者：项安世
朝代：宋

地想浯溪近，舟逢怪石多。
平生真到此，重九合如何。
我解伊吾读，君能欵乃歌。
风从两崖下，江水忽生波。
将至浯溪简同行
作者：项安世
朝代：宋

地想浯溪近，舟逢怪石多。平生真到此，重九合如何。我解伊吾读，君能欸乃歌。风从两崖下，江水忽生波。
小塘道中小雨二首
作者：项安世
朝代：宋

元日暄如许，新春气未齐。悬知当作雨，多谢不成泥。头有高低坂，人如上下梯。更晴三四日，可以到湘西。隐隐轻雷动，昏昏野市迷。嫩云时绽日，暖雨半含凄。时节新装束，人家小鼓鼙。晚来扶路看，往往醉如泥。
小塘道中小雨二首·其一
作者：项安世
朝代：宋
体裁：五言律诗

元日暄如许，新春气未齐。悬知当作雨，多谢不成泥。头有高低坂，人如上下梯。更晴三四日，可以到湘西。
小塘道中小雨二首·其二
作者：项安世
朝代：宋

隐隐轻雷动，昏昏野市迷。嫩云时绽日，暖雨半含凄。时节新装束，人家小鼓鼙。晚来扶路看，往往醉如泥。
小塘道中小雨二首·其二
作者：项安世
朝代：宋

隠隠轻雷动，昏昏野市迷。
嫩云时绽日，暖雨半含凄。
时节新装束，人家小鼓鼙。
晚来扶路看，往往醉如泥。
小桃花曲
作者：项安世
朝代：宋

花如郁李枝如柳，小桃起得梅花后。
柔柔冉冉不禁风，密密排排浑是绣。
长瓶绿水短窗前，病客相依伴昼眠。
梦跨玉骢花畔去，黄金络脑紫籐鞭。
小桃花曲
作者：项安世
朝代：宋

花如郁李枝如柳，小桃起得梅花后。柔柔冉冉不禁风，密密排排浑是绣。长瓶绿水短窗前，病客相依伴昼眠。梦跨玉骢花畔去，黄金络脑紫藤鞭。
小梅花曲
作者：项安世
朝代：宋

花如郁李枝如柳，小桃起得梅花后。
柔柔冉冉不禁风，密密排排浑是绣。
长瓶绿水短窗前，病客相依伴昼眠。
梦跨玉骢花畔去，黄花络脑紫籐鞭。
小潏
作者：项安世
朝代：宋
体裁：古风

凿苔欲为沼，乃得数仞坻。盈虚有相乘，川实而邱夷。谁云人功为，天理固有之。向来小学师，此道渠得知。
小隠庄别高教授
作者：项安世
朝代：宋
体裁：古风

翳翳日景入，行行故人远。故人万里别，此去何当返。迨君归禹穴，是我登邛阪。苦语难重陈，相期在加饭。
小雨
作者：项安世
朝代：宋
体裁：五言律诗

小雨散炎毒，微风生早秋。清凉人意足，厌浥草光浮。夜枕梦新熟，晓窗梳不收。茅栏听好语，香稻起西畴。
小雨怀张升之
作者：项安世
朝代：宋

夜窗疎雨不堪听，独坐寒斋万感生。
今夜故人江上宿，如何禁得打篷声。
小雨怀张升之
作者：项安世
朝代：宋

夜窗疏雨不堪听，独坐寒斋万感生。今夜故人江上宿，如何禁得打篷声。
少保席间道襄州朋旧
作者：项安世
朝代：宋
体裁：七言律诗

持杯相向各言衰，忆得襄州未老时。晓踏青山寻秀句，夜簪红药听新词。只言坐上皆豪逸，谁信人间有别离。头白归来堪自贺，独依雄楚看题诗。
尤尚书挽诗
作者：项安世
朝代：宋

今岁何迁次，乾坤失巨人。老生啼坏木，后学叹迷津。四海人才谱，三朝礼乐臣。并将文献去，谁与觉斯民。旧学渊衷记，新阡玉色疑。似闻形叹慨，未忍失容仪。海道空赍志，西州只贮悲。平生谢公愿，后世子云知。
尤尚书挽诗·其一
作者：项安世
朝代：宋

今岁何迁次，乾坤失巨人。老生啼坏木，后学叹迷津。四海人才谱，三朝礼乐臣。并将文献去，谁与觉斯民。
尤尚书挽诗·其一
作者：项安世
朝代：宋

今岁何迁次，干坤失巨人。
老生啼坏木，后学嘆迷津。
四海人才谱，三朝礼乐臣。
併将文献去，谁与觉斯民。
尤尚书挽诗·其二
作者：项安世
朝代：宋

旧学渊衷记，新阡玉色疑。似闻形叹慨，未忍失容仪。海道空赍志，西州只贮悲。平生谢公愿，后世子云知。
尤尚书挽诗·其二
作者：项安世
朝代：宋

旧学渊衷记，新阡玉色疑。
似闻形嘆慨，未忍失容仪。
海道空赍志，西州只贮悲。
平生谢公愿，后世子云知。
山农
作者：项安世
朝代：宋
体裁：五言律诗

江上见山农，畬田用火攻。鼓声为号令，竹援当畿封。生理猿猱似，年华豆粟供。无功随薄禄，愧汝若为容。
山行二十里至鹤弄岭又见息勒村
作者：项安世
朝代：宋

初疑峡外更无天，自见文丰意释然。复向牛头行乱石，便知鹤弄有平川。两山开处成塘水，十里宽乡漫稻田。一险一夷元物理，闲悲闲喜漫情牵。
山行二十里至鹤弄岭又见息勒村
作者：项安世
朝代：宋

初疑峡外更无天，自见文丰意释然。
復向牛头行乱石，便知鹤弄有平川。
两山开处成塘水，十里宽乡漫稻田。
一险一夷元物理，闲悲闲喜漫情牵。
岭上见大江及匡庐诸峰
作者：项安世
朝代：宋

背立梧桐岭，面对匡庐峯。
江流过其下，渺渺去朝宗。
万山左右卫，如阵復如墉。
壮哉天地间，伟观人所钟。
自有此山来，来往尝憧憧。
岂是千载人，无有此心胸。
定应出圣宅，山鬼閟其踪。
兹行亦奇事，突兀肯相供。
多言恐怒我，急下扶吾筇。
岭上见大江及匡庐诸峰
作者：项安世
朝代：宋

背立梧桐岭，面对匡庐峰。江流过其下，渺渺去朝宗。万山左右卫，如阵复如墉。壮哉天地间，伟观人所钟。自有此山来，来往尝憧憧。岂是千载人，无有此心胸。定应出圣宅，山鬼閟其踪。兹行亦奇事，突兀肯相供。多言恐怒我，急下扶吾筇。
峡内三绝句
作者：项安世
朝代：宋

峡内为生绝可怜，那知世上有平川。生身未识三冬雪，仰面惟看一席天。峡内居人种石田，种成卜瓠待江船。船头老妪悲声甚，只博茶盐不博钱。千崖无树作炊烟，峡内为生也可怜。探水得柴如宝藏，卖茆成俗满村船。
峡内三绝句·其一
作者：项安世
朝代：宋
体裁：七言绝句

峡内为生绝可怜，那知世上有平川。生身未识三冬雪，仰面惟看一席天。
峡内三绝句·其三
作者：项安世
朝代：宋
体裁：七言绝句

千崖无树作炊烟，峡内为生也可怜。探水得柴如宝藏，卖茆成俗满村船。
峡内三绝句·其二
作者：项安世
朝代：宋
体裁：七言绝句

峡内居人种石田，种成卜瓠待江船。船头老妪悲声甚，只博茶盐不博钱。
崔成州将赴官招客剧饮次袁主管韵
作者：项安世
朝代：宋

饮量诗才总不悭，一襟离绪竟难宣。横行秦徼看飞将，流落巴山记散仙。较第宾朋胜酒盏，留连僮仆费金钱。更阑上马情怀恶，髣髴沧江送画船。段家池馆已灰烟，更说江家六百年。但有小桥通绿水，不妨高阁看青天。钟山月到东城角，淮口潮来上闸边。两行红旗射西日，明朝汉使点楼船。
崔成州将赴官招客剧饮次袁主管韵·其一
作者：项安世
朝代：宋

饮量诗才总不悭，一襟离绪竟难宣。横行秦徼看飞将，流落巴山记散仙。较第宾朋胜酒盏，留连僮仆费金钱。更阑上马情怀恶，髣髴沧江送画船。
崔成州将赴官招客剧饮次袁主管韵·其一
作者：项安世
朝代：宋

饮量诗才总不悭，一襟离绪竟难宣。
横行秦徼看飞将，流落巴山记散僊。
较第宾朋胜酒盏，留连僮仆费金钱。
更阑上马情怀恶，髣髴沧江送画船。
崔成州将赴官招客剧饮次袁主管韵·其二
作者：项安世
朝代：宋
体裁：七言律诗

段家池馆已灰烟，更说江家六百年。但有小桥通绿水，不妨高阁看青天。钟山月到东城角，淮口潮来上闸边。两行红旗射西日，明朝汉使点楼船。
已赋四花复得红因念阁下旧赏遂足五花之韵
作者：项安世
朝代：宋

吾衰不复梦蓬瀛，忽见红梅眼暂惊。独树正当云阁起，艳妆斜照石渠明。懒随朔雪传春信，长倚东风诧晓酲。岁晚江湖逢驿使，羞多无奈脸霞生。
已赋四花復得红因念阁下旧赏遂足五花之韵
作者：项安世
朝代：宋

吾衰不復梦蓬瀛，忽见红梅眼暂惊。
独树正当云阁起，艷妆斜照石渠明。
懒随朔雪传春信，长倚东风诧晓酲。
岁晚江湖逢驿使，羞多无奈脸霞生。
巴河
作者：项安世
朝代：宋
体裁：七言绝句

纷纷剑客走淮濆，破虏红袍海内闻。行到巴河打叉处，居人犹识旧将军。
常山县
作者：项安世
朝代：宋

常山县东足可惜，山光半紫溪全碧。
柳屿阴中轧轧车，桑畴径裏青青麦。
溪流终日伴人行，隔岸青山唤得譍。
石季伦家新步障，李将军画小围屏。
多情小艇招贤渡，载我溪南看山去。
黄昏我宿溪自行，只有青山伴人住。
常山县
作者：项安世
朝代：宋

常山县东足可惜，山光半紫溪全碧。柳屿阴中轧轧车，桑畴径里青青麦。溪流终日伴人行，隔岸青山唤得应。石季伦家新步障，李将军画小围屏。多情小艇招贤渡，载我溪南看山去。黄昏我宿溪自行，只有青山伴人住。
度周卿携司马公送蒲中舍诗小程先生谒傅长官刺求跋
作者：项安世
朝代：宋

马公首丹籍，程子亦其次。大书天九门，凛凛见名字。度君独何心，菹歜而剥芰。艓子大于匙，可卧不可跂。中有两同行，马诗与程刺。
度周卿携司马公送蒲中舍诗小程先生谒傅长官刺求跋
作者：项安世
朝代：宋

马公首丹籍，程子亦其次。
大书天九门，凛凛见名字。
度君独何心，葅歜而剥芰。
艓子大于匙，可卧不可跂。
中有两同行，马诗与程刺。
建平县道中
作者：项安世
朝代：宋

糖罂花开官路香，客子欲归官路长。
稻田水足新秧黄，小麦吐秀南风凉。
村村煮酒开官坊，家家禁忌障蚕房。
门前健妇能招商，茗碗角饵邀人尝。
若无横赋深剥床，我欲问舍鷄林乡。
建平县道中
作者：项安世
朝代：宋

糖罂花开官路香，客子欲归官路长。稻田水足新秧黄，小麦吐秀南风凉。村村煮酒开官坊，家家禁忌障蚕房。门前健妇能招商，茗碗角饵邀人尝。若无横赋深剥床，我欲问舍鸡林乡。
弘斋诗
作者：项安世
朝代：宋
体裁：古风

刚健中正纯粹精，含弘光大品物亨。两仪成列易道行，有首无腹非人形。李侯毅甚将无朋，少年读易老愈明。以龙代马变始生，以九代七坤始神。与天同德体必弘，负载万古非蚊虻。我无笔力回子鲸，何以赠之有西铭。
张文献公读书堂
作者：项安世
朝代：宋
体裁：五言绝句

谪仙读书处，零落依长松。世人皆欲杀，头白想飘蓬。
张晋用晦自西和州来归
作者：项安世
朝代：宋
体裁：七言律诗

江海张公亦壮哉，雪蛆生处守边来。绵裘六月冰如铁，土焙三更冷似灰。栈踏曾云归蜀道，船欺急淖下瞿堆。沙头病士眠初熟，又见征人万里回。
张澧州挽诗
作者：项安世
朝代：宋

持橐中朝贵，餐毡异域留。人皆敬先德，我已识君侯。气节传三世，才猷著两州。承家五男子，身后更何求。坦然无一物，此意极寥寥。生死东西魄，盈虚早晚潮。何人清夜省，举世万波摇。试把斯文诵，英魂或可招。
张澧州挽诗·其一
作者：项安世
朝代：宋

持橐中朝贵，餐毡异域留。
人皆敬先德，我已识君侯。
气节传三世，才猷着两州。
承家五男子，身后更何求。
张澧州挽诗·其一
作者：项安世
朝代：宋

持橐中朝贵，餐毡异域留。人皆敬先德，我已识君侯。气节传三世，才猷著两州。承家五男子，身后更何求。
张澧州挽诗·其二
作者：项安世
朝代：宋
体裁：五言律诗

坦然无一物，此意极寥寥。生死东西魄，盈虚早晚潮。何人清夜省，举世万波摇。试把斯文诵，英魂或可招。
张黎州挽诗
作者：项安世
朝代：宋
体裁：五言律诗

万里沈黎徼，民夷杂戍屯。金钱宽两税，水泽润千门。肃肃猩鼯静，潭潭壁垒尊。远猷嗟未究，萧瑟定安原。
归州女
作者：项安世
朝代：宋

归州女儿双髻丫，手提酒瓶头戴花。
左手持杯右手泻，滩头劝客争邀遮。
滩头一船百夫挽，欲上未上头捽沙。
呼声半竭力欲尽，粟米一釂胜流霞。
腰间五钱岂足惜，钏中十指如春芽。
颜行属目百丈纵，三老发怒双槌挝。
頩然相顾各分散，顷刻捩柂如轻槎。
君不见世间勇怯皆如许，意根一断前无御。
多少功名盖世人，一点依违笑千古。
归州女
作者：项安世
朝代：宋

归州女儿双髻丫，手提酒瓶头戴花。左手持杯右手泻，滩头劝客争邀遮。滩头一船百夫挽，欲上未上头捽沙。呼声半竭力欲尽，粟米一釂胜流霞。腰间五钱岂足惜，钏中十指如春芽。颜行属目百丈纵，三老发怒双槌挝。頩然相顾各分散，顷刻捩柂如轻槎。君不见世间勇怯皆如许，意根一断前无禦。多少功名盖世人，一点依违笑千古。
归自寸金堤绕城南转至望涉楼下柳阴扶路草色际天春意融怡不可名状
作者：项安世
朝代：宋

十里河堤接郡城，城边杨柳密于屏。
行人尽日翠阴裏，啼鸟数声残酒醒。
七泽观前无限草，高沙湖外一时青。
斜阳极目春如海，只有平庵两鬓星。
归自寸金堤绕城南转至望涉楼下柳阴扶路草色际天春意融怡不可名状
作者：项安世
朝代：宋

十里河堤接郡城，城边杨柳密于屏。行人尽日翠阴里，啼鸟数声残酒醒。七泽观前无限草，高沙湖外一时青。斜阳极目春如海，只有平庵两鬓星。
徐一之从智子行
作者：项安世
朝代：宋
体裁：五言律诗

有士才如此，流光驶若何。笔端风雨快，胸次古今多。止止杯中物，呜呜耳后歌。低头聊小忍，唾手即高科。
得句
作者：项安世
朝代：宋

平生为斯文，思极心欲破。得句如得官，欢喜不能奈。绕床行百匝，如觉此身大。昔我得官时，悠然但高卧。
得句
作者：项安世
朝代：宋

平生为斯文，思极心欲破。
得句如得官，欢喜不能奈。
遶床行百匝，如觉此身大。
昔我得官时，悠然但高卧。
得桃源丁知县书
作者：项安世
朝代：宋

为报桃川老令威，病夫三岁不开帷。
窗中见日知晨暮，瓶裏看花记岁时。
新读子书多乙者，旧吟诗藁尽丁之。
无人肯共闲人语，满腹闲情独自知。
得桃源丁知县书
作者：项安世
朝代：宋

为报桃川老令威，病夫三岁不开帷。窗中见日知晨暮，瓶里看花记岁时。新读子书多乙者，旧吟诗藁尽丁之。无人肯共闲人语，满腹闲情独自知。
徽州赴罗主管饭
作者：项安世
朝代：宋
体裁：七言律诗

去年话别春风前，今年相见菊花边。忽然来说二年梦，偶尔亦是三生缘。弟兄金玉吾所敬，肌肤冰雪人可怜。四海难逢一樽酒，逸群那更有吴髯。
忆宗道旧游
作者：项安世
朝代：宋
体裁：七言律诗

十八年前胜共饶，两青不借一枯焦。狂挑药涧寻琼阙，醉踏经台问玉霄。华顶云开千嶂露，赤城天近九霞飘。祇今只羡蒲团稳，坐看双龙上石桥。
忆田间事
作者：项安世
朝代：宋
体裁：五言绝句

小盖行障日，枯筇立倚风。入田催种稻，行圃看浇葱。
忠州
作者：项安世
朝代：宋
体裁：七言绝句

耕凿林庐满四山，人家境象极宽閒。不妨五马云根住，小市孤城自掩关。
思归二绝句
作者：项安世
朝代：宋

永日消金鸭，暄风汎宝鸾。自从归意动，无复梦魂安。艾叶翻翻白，榴花叠叠红。年华惊客枕，心事逐邮筒。
思归二绝句·其一
作者：项安世
朝代：宋

永日消金鸭，暄风汎宝鸾。自从归意动，无复梦魂安。
思归二绝句·其一
作者：项安世
朝代：宋

永日消金鸭，暄风泛宝鸾。
自从归意动，无復梦魂安。
思归二绝句·其二
作者：项安世
朝代：宋

艾叶翻翻白，榴花叠叠红。年华惊客枕，心事逐邮筒。
思归二绝句·其二
作者：项安世
朝代：宋

艾叶翻翻白，榴花迭迭红。
年华惊客枕，心事逐邮筒。
成都二月十五日补试院呈同官
作者：项安世
朝代：宋
体裁：七言律诗

向来耆旧日争辉，太息西来万事非。一笑烘堂吾岂敢，百年忧世泪仍挥。洋洋大国风流在，奄奄诸生气息微。欲挽岷江注东海，吾衰无力只思归。
所见
作者：项安世
朝代：宋

客从岷山来，发棹江水头。江水去无时，客子行复休。朝餐同一壑，岁宴隔九州。所以阙里翁，平生爱东流。
所见
作者：项安世
朝代：宋

客从岷山来，发棹江水头。
江水去无时，客子行復休。
朝餐同一壑，岁宴隔九州。
所以阙里翁，平生爱东流。
承甫兄生日用去腊见惠之韵
作者：项安世
朝代：宋
体裁：七言律诗

留住东风一荚蓂，伴他南极老人星。暂栖鸾凤官无小，晚插貂蝉梦自灵。五十买臣多富贵，八千庄叟定年龄。腰间六印都如斗，依旧双髦帖鬓青。
承甫兄生朝
作者：项安世
朝代：宋

鹤云丝雨弄春柔，凤蜡龙熏淑气浮。
颂柏杯盘连月尾，梦兰时节占年头。
吹开郗桂千花上，敛退尧蓂一荚留。
好箇龙飞新榜首，万人齐指最风流。
承甫兄生朝
作者：项安世
朝代：宋

鹤云丝雨弄春柔，凤蜡龙薰淑气浮。颂柏杯盘连月尾，梦兰时节占年头。吹开郗桂千花上，敛退尧蓂一荚留。好个龙飞新榜首，万人齐指最风流。
抚州吴茂荣挽诗
作者：项安世
朝代：宋

当年郡博士，致此一先生。相见茂荣甫，似吾诸葛卿。姓名书帝府，文行最乡评。终老君何恨，伤时泪自倾。世已尊科举，人多失老成。行书周族党，身欠汉公卿。犹藉千年润，能传万壑清。怆怀非一士，何恨不知名。
抚州吴茂荣挽诗·其一
作者：项安世
朝代：宋
体裁：五言律诗

当年郡博士，致此一先生。相见茂荣甫，似吾诸葛卿。姓名书帝府，文行最乡评。终老君何恨，伤时泪自倾。
抚州吴茂荣挽诗·其二
作者：项安世
朝代：宋
体裁：五言律诗

世已尊科举，人多失老成。行书周族党，身欠汉公卿。犹藉千年润，能传万壑清。怆怀非一士，何恨不知名。
拟感兴二首
作者：项安世
朝代：宋

日出群动作，日入万物休。君看霄壤间，还有二本否。鬼神浩来往，一穟不可投。杀机甫毫芒，举世极戈矛。将亡神已降，欲杀鬼先谋。所以君子心，不敢殊显幽。吾心本虚直，万象同一流。坐遭云沙矇，次序失九畴。习空徒妄想，致察在勤修。学问日以广，思辨日以周。行行重行行，马迹遍九州。始知亿万叶，一干本同抽。
拟感兴二首·其一
作者：项安世
朝代：宋

日出羣动作，日入万物休。
君看霄壤间，还有二本否。
鬼神浩来往，一穟不可投。
杀机甫毫芒，举世极戈矛。
将亡神已降，欲杀鬼先谋。
所以君子心，不敢殊显幽。
拟感兴二首·其一
作者：项安世
朝代：宋

日出群动作，日入万物休。君看霄壤间，还有二本否。鬼神浩来往，一穟不可投。杀机甫毫芒，举世极戈矛。将亡神已降，欲杀鬼先谋。所以君子心，不敢殊显幽。
拟感兴二首·其二
作者：项安世
朝代：宋

吾心本虚直，万象同一流。坐遭云沙矇，次序失九畴。习空徒妄想，致察在勤修。学问日以广，思辨日以周。行行重行行，马迹遍九州。始知亿万叶，一干本同抽。
拟感兴二首·其二
作者：项安世
朝代：宋

吾心本虚直，万象同一流。
坐遭云沙蒙，次序失九畴。
习空徒妄想，致察在勤修。
学问日以广，思辨日以周。
行行重行行，马迹遍九州。
始知亿万叶，一干本同抽。
拟送陈正己赴沅江令
作者：项安世
朝代：宋

一餐我无门，五斗君有禄。
犹胜乞邻僧，何必嗔郡督。
江清芷无数，县静书可读。
素业传二雏，清风散羣鹜。
于焉善藏刀，可以待沽椟。
所嗟吾过多，此去谁与告。
提携到尊豆，笑语惯僮仆。
隔日意犹凄，三秋间何酷。
书来想忆外，无使德音玉。
拟送陈正己赴沅江令
作者：项安世
朝代：宋

一餐我无门，五斗君有禄。犹胜乞邻僧，何必嗔郡督。江清芷无数，县静书可读。素业传二雏，清风散群鹜。于焉善藏刀，可以待沽椟。所嗟吾过多，此去谁与告。提携到尊豆，笑语惯僮仆。隔日意犹凄，三秋间何酷。书来想忆外，无使德音玉。
挽利路章运诗二首
作者：项安世
朝代：宋

畴昔吾乡主簿君，今年丹旐过江浔。老僧尚记辞菹笋，旧吏犹闻却顾金。玉节朱轮行万里，清冰寒露炯初心。南风轧轧鸣归橹，似相蒿城薤管音。宝屏峰上两先生，照见廉贪立懦情。八百万钱同弃屣，四麾一节但空籯。扫除身世朝和暮，分付儿孙白与清。持此横山原畔去，少师秦国有馀荣。
挽利路章运诗二首·其一
作者：项安世
朝代：宋

畴昔吾乡主簿君，今年丹旐过江浔。老僧尚记辞菹笋，旧吏犹闻却顾金。玉节朱轮行万里，清冰寒露炯初心。南风轧轧鸣归橹，似相蒿城薤管音。
挽利路章运诗二首·其一
作者：项安世
朝代：宋

畴昔吾乡主簿君，今年丹旐过江浔。
老僧尚记辞葅笋，旧吏犹闻却顾金。
玉节朱轮行万里，清冰寒露炯初心。
南风轧轧鸣归樐，似相蒿城薤管音。
挽利路章运诗二首·其二
作者：项安世
朝代：宋

宝屏峰上两先生，照见廉贪立懦情。
八百万钱同弃屣，四麾一节但空籝。
扫除身世朝和暮，分付儿孙白与清。
持此横山原畔去，少师秦国有余荣。
挽利路章运诗二首·其二
作者：项安世
朝代：宋

宝屏峰上两先生，照见廉贪立懦情。八百万钱同弃屣，四麾一节但空籯。扫除身世朝和暮，分付儿孙白与清。持此横山原畔去，少师秦国有馀荣。
挽善化沈令
作者：项安世
朝代：宋

十八年前梦，宜都簿即君。沙头能遇我，客里暂论文。久别欣同事，方驩叹失群。隔宵犹一见，千古遂相分。夔门逢令季，湓浦接贤兄。幸甚交三沈，兹焉共一城。解诗谈到髓，听讼笔如倾。豪快今安有，哀哉不久生。
挽善化沈令·其一
作者：项安世
朝代：宋

十八年前梦，宜都簿即君。
沙头能遇我，客裏暂论文。
久别欣同事，方驩嘆失群。
隔宵犹一见，千古遂相分。
挽善化沈令·其一
作者：项安世
朝代：宋

十八年前梦，宜都簿即君。沙头能遇我，客里暂论文。久别欣同事，方驩叹失群。隔宵犹一见，千古遂相分。
挽善化沈令·其二
作者：项安世
朝代：宋
体裁：五言律诗

夔门逢令季，湓浦接贤兄。幸甚交三沈，兹焉共一城。解诗谈到髓，听讼笔如倾。豪快今安有，哀哉不久生。
挽枝江朱学谕
作者：项安世
朝代：宋

身受傃轩诗，儿修涑水仪。百年生也直，三叹古之遗。处易疑孤峭，因难见惠私。此风今远矣，吾涕自涟洏。
挽枝江朱学谕
作者：项安世
朝代：宋

身受傃轩诗，儿修涑水仪。
百年生也直，三嘆古之遗。
处易疑孤峭，因难见惠私。
此风今远矣，吾涕自涟洏。
挽汤丞相夫人二首
作者：项安世
朝代：宋

册府连天汉，恩荣四十年。山河开象服，夙夜赞台躔。鸾鹄诸孙峙，箕裘令子传。夫人无一恨，可以见重泉。贱子无天幸，平生望六珈。偶然同断梗，已复叹悲笳。泪落升堂日，神驰送客车。空惭名义重，桂省近年家。
挽汤丞相夫人二首·其一
作者：项安世
朝代：宋
体裁：古风

册府连天汉，恩荣四十年。山河开象服，夙夜赞台躔。鸾鹄诸孙峙，箕裘令子传。夫人无一恨，可以见重泉。
挽汤丞相夫人二首·其二
作者：项安世
朝代：宋

贱子无天幸，平生望六珈。偶然同断梗，已复叹悲笳。泪落升堂日，神驰送客车。空惭名义重，桂省近年家。
挽汤丞相夫人二首·其二
作者：项安世
朝代：宋

贱子无天幸，平生望六珈。
偶然同断梗，已復嘆悲笳。
泪落升堂日，神驰送客车。
空惭名义重，桂省近年家。
挽程尚书词
作者：项安世
朝代：宋
体裁：七言律诗

人间一日履声藏，天上文昌落正芒。直谅无朋今魏汲，师承有法古韦康。思陵册府严招聘，孝庙经帷盛表章。岁晚山林谁得似，十年高卧乐羲皇。
挽荆南帅张左司诗
作者：项安世
朝代：宋

霄汉占贤辅，乾坤失大儒。斯文断命脉，识者叹穷途。独拥全名去，谁供一世须。空馀千载事，不尽惜良图。自古谁无死，斯人有重轻。诸生望模楷，吾道倚权衡。一发千钧挽，中流砥柱倾。平生忧国事，何意作身名。吾道竟如此，苍生将奈何。名声垂白日，身世逐沧波。宜世堂堂去，犹胜奄奄过。所嗟非一死，良愿恐蹉跎。昔者登帘阁，先生病已瘳。从容当世事，反复万端忧。力尽千家活，身疲十日留。向来天下士，端为一城休。世已憎吾属，天宜赦此贤。忍教名百代，不使寿中年。兰谢无传业，蘋荒久绝弦。凄凉楚江上，鸿影独翩翩。
挽荆南帅张左司诗·其一
作者：项安世
朝代：宋

霄汉占贤辅，乾坤失大儒。斯文断命脉，识者叹穷途。独拥全名去，谁供一世须。空馀千载事，不尽惜良图。
挽荆南帅张左司诗·其一
作者：项安世
朝代：宋

霄汉占贤辅，干坤失大儒。
斯文断命脉，识者嘆穷途。
独拥全名去，谁供一世须。
空余千载事，不尽惜良图。
挽荆南帅张左司诗·其三
作者：项安世
朝代：宋
体裁：五言律诗

吾道竟如此，苍生将奈何。名声垂白日，身世逐沧波。宜世堂堂去，犹胜奄奄过。所嗟非一死，良愿恐蹉跎。
挽荆南帅张左司诗·其二
作者：项安世
朝代：宋

自古谁无死，斯人有重轻。诸生望模楷，吾道倚权衡。一发千钧挽，中流砥柱倾。平生忧国事，何意作身名。
挽荆南帅张左司诗·其二
作者：项安世
朝代：宋

自古谁无死，斯人有重轻。
诸生望模楷，吾道倚权衡。
一髮千钧挽，中流砥柱倾。
平生忧国事，何意作身名。
挽荆南帅张左司诗·其五
作者：项安世
朝代：宋

世已憎吾属，天宜赦此贤。
忍教名百代，不使寿中年。
兰谢无传业，苹荒久绝絃。
凄凉楚江上，鸿影独翩翩。
挽荆南帅张左司诗·其五
作者：项安世
朝代：宋

世已憎吾属，天宜赦此贤。忍教名百代，不使寿中年。兰谢无传业，蘋荒久绝弦。凄凉楚江上，鸿影独翩翩。
挽荆南帅张左司诗·其四
作者：项安世
朝代：宋

昔者登帘阁，先生病已瘳。从容当世事，反复万端忧。力尽千家活，身疲十日留。向来天下士，端为一城休。
挽荆南帅张左司诗·其四
作者：项安世
朝代：宋

昔者登帘阁，先生病已瘳。
从容当世事，反復万端忧。
力尽千家活，身疲十日留。
向来天下士，端为一城休。
挽陆运使诗
作者：项安世
朝代：宋

爰自微官日，能令巨力摧。青刍回使节，红粟抗公台。淮右恩波阔，畿西禁网恢。平生希曲令，今得吏民哀。八秩公何憾，淋浪我自悲。向来淮士里，最得阜陵知。故国人谁识，长身帝所思。竟随龙驭去，应赴白云期。
挽陆运使诗·其一
作者：项安世
朝代：宋

爰自微官日，能令巨力摧。青刍回使节，红粟抗公台。淮右恩波阔，畿西禁网恢。平生希曲令，今得吏民哀。
挽陆运使诗·其一
作者：项安世
朝代：宋

爰自微官日，能令巨力摧。
青蒭回使节，红粟抗公台。
淮右恩波阔，畿西禁网恢。
平生希曲令，今得吏民哀。
挽陆运使诗·其二
作者：项安世
朝代：宋

八秩公何憾，淋浪我自悲。
向来淮士裏，最得阜陵知。
故国人谁识，长身帝所思。
竟随龙驭去，应赴白云期。